Otkup vozila od firme - Otkup automobila od firme\nOtkup vozila od firme vam omogućava brzu prodaju dotrajalih vozila. Vozni park kompanija je vrlo često njihovo ogledalo, i zato svaka ozbiljnija firma posebno vodi računa o stanju svojih vozila, bilo da se radi o kompaniji koja radi prevoz putnika ili robe, bilo da se radi o kompaniji koja jednostavno svoja vozila koristi za službena putovanja. Ispravno vozilo, koje je pored toga udobno i lepo na oko je svakako prednost svake firme. Naša kompanija će izvršiti otkup vozila od firme ukoliko je to potrebno, i na taj način obezbediti deo novca za kupovinu novog vozila.\nSvakako da su trgovačke kompanije u Srbiji jedne od najrazvijenijih kompanija, a samim tim zbog svoje delatnosti poseduju i ubedljivo najveći broj vozila za prevoz robe i ljudi. Tu nisu uključeni samo automobili, već i kamioni i kombi vozila, a neretko i skuteri, a svi oni služe kako bi se biznis kompanije neometano odvijao. Svaki nepredviđen kvar za kompaniju znači i gubitak novca, ne samo na popravci već pre svega u vremenu koji automobil provede van upotrebe. Ako kvarovi učestaju, kompanije žele da zamene svoje vozilo, a naša agencija će u tom slučaju uraditi brz i siguran otkup vozila od firme.\nKao što smo već rekli vrlo često vozni park firme je i neka vrsta ogledala, u kojem poslovni partneri ali i ostali znatiželjni ljudi traže odraz same kompanije. Naravno da bi firma koja ne drži do svojih automobila bila manje cenjena, nego ona koja poseduje odlične i dobre automobile, jer koliko god mi odmahivali glavom, u Srbiji prvo gledamo izlog, a tek onda šta ima u radnji. Lepi i kvalitetni automobili, koji vas neće izneveriti prilikom poslovnog putovanja su stvar koju svaka kompanija jednostavno mora da poseduje. Bitno je da znate da možete izvršiti otkup automobila od firme, ukoliko se za tim pojavi potreba u vašoj kompaniji.\nOtkup automobila od firme Beograd radimo i u ostalim krajevima Srbije, jer u svakom većem gradu imamo našeg agenta koji će vas kontaktirati u rekordnom mogućem roku. Istog dana završavamo čitav posao oko otkupa vozila, zajedno sa dokumentacijom i isplatom, na obostrano zadovoljstvo nas i naših klijenata.\nIzuzetno je važno da sa svojim klijentima ostvarimo poverenje, i da obe strane posle transakcije budu zadovoljne, zato smo za vas spremili sasvim sigurno ubedljivo najbolju ponudu na tržištu u koju je uključen otkup vozila od firm. U toku samog poslovanja stvaramo veze sa našim klijentima, koji nam se uvek vraćaju, zato što znaju da nudimo brzu, sigurnu, i što je najvažnije od svega kvalitetnu uslugu.\nKako bi ste proverili ove navode, možete nas kontaktirati putem telefona, e-maila ili društvenih mreža, a naše zadovoljstvo biće da zadovoljimo vašu potrebu, i da uspešno sarađujemo i u budućnosti.


Lideri EU podeljeni oko odricanja prava na vakcine\nTanjug 7. maja 2021. 13:54\nPORTO – Lideri Evropske unije podeljeni su oko toga da li će slediti Vašington podržavajući odricanje patentnih prava na vakcine protiv kovid-19, jer mnogi tvrde da bi to trajalo godinama a ne bi rešilo hitno pitanje pravljenja dodatnih vakcina za okončanje pandemije.\nLideri 27-članog bloka razgovaraće o ideji odricanja prava na dvodnevnom samitu koji danas počinje u portugalskom gradu Portu, ali verovatno neće formulisati snažnu jedinstvenu poziciju osim opšte spremnosti da se razgovara o toj temi, ocenjuje Rojters.\nAmerički predsednik Džo Bajden podržao je u sredu odricanje prava intelektualne svojine za vakcine kovid-19, reagujući na pritisak demokratskih poslanika i više od 100 drugih zemalja, ali izazvavši bes farmaceutskih kompanija.\nNeki zvaničnici EU tvrde da bi proces odricanja, koji bi se odvijao u Svetskoj trgovinskoj organizaciji (STO), mogao trajati dve godine, što ga čini irelevantnim za brzo preuzimanje kontrole nad pandemijom.\nStručnjaci takođe ističu da bi se sporazum o odricanju od patentnih prava mogao razlikovati u dužini vremena ili u zavisnosti od metode koju vakcina koristi za proizvodnju imuniteta, s tim što je manje verovatno da će najnovija, najnaprednija tehnologija mRNK biti besplatna za sve.\nLideri EU će verovatno čuti savete izvršne komisije bloka da odricanje ne bi pomoglo da se poveća proizvodnja vakcina, posebno u siromašnijim zemljama, jer su im potrebne napredne tehnologije i oprema, rekli su zvaničnici.\nNemačka, čija kompanija BionTek poseduje patent za vakcinu zajednički razvijenu sa američkim Fajzerom koristeći najnoviju mRNK tehnologiju, protivi se odricanju od patentnih prava, dok Italija to podržava, rekli su zvaničnici EU.\nEU, koja je među najvećim proizvođačima vakcina na svetu, takođe je glavni izvoznik injekcija sa 200 miliona doza koje su već isporučene van bloka, za razliku od Sjedinjenih Država ili Britanije, koje ne izvoze vakcine koje prave, navodi agencija.


- Ne verujem da bi se donošenjem zakona koji bi se bavio samo brigom o starima rešili problemi i sprečilo nasilje nad starim osobama - kaže Nadežda Satarić iz nevladine organizacije za brigu o starima "Amiti". Ona smatra da u Srbiji i sada postoji dovoljno zakonske regulative koja zabranjuje nasilje nad starima u članovima Porodičnog zakona, ali je veći izazov primena tih zakona i saradnja raznih institucija u tom procesu.\nPENZIJU IMA 84 ODSTO STARIH - U Srbiji trenutno živi oko 1,3 miliona osoba starijih od 65 godina. Od svih njih, 84 odsto prima penziju, ostali ili primaju penziju iz nekog drugog sistema - rad u inostranstvu, imaju imovinu, ili žive u domaćinstvu gde bar jedan član ima primanja. Veoma mali broj ljudi je bez ikakve penzije, što je na svetskom nivou veoma dobar rezultat. To je rezultat prethodnih vremena u kojima je bila visoka zaposlenost, kada smo imali odnos sedam radnika na jednog penzionera, i kada su se doprinosi uplaćivali.


Direktor kancelarije u Vladi Srbije za Kosovo Marko Đurić i generalni sekretar predsednika Srbije Nikola Selaković sastali su se danas u Severnoj Mitrovici sa predstavnicima Srpske liste, predstavnicima Srba u kosovskim institucijama. Srbima na Kosovu je obećano da „šta god da bude bilo u narednom periodu“ oni će imati “svega više“.\nOkupljenima se telefonom na kraju sastanka obratio i predsednik Srbije Aleksandar Vučić, koga je Đurić nazvao i pustio na interfon.\nVučić je tom prilikom Srbima na Kosovu obećao velike infrastrukturne projekte, kazavši i da je rešenje sa Kosovom daleko i da će zato da nastavi da se bori. On je prisutne zamolio za podršku.\nTakođe je najavio svoj dolazak na Kosovu u septembru, a kada će preneti šta će biti novo u razgovorima Kosova i Srbije.\n„Ove i sledeće godine krenućemo u izradu najvećih infrastrukturnih projekata na Kosovu i Metohiji, kako južno tako i severno od Ibra, da ćemo raditi vodovode, da ćemo raditi kanalizacije, da ćemo ulagati novca više nego ikada, zato što hoćemo da pokažemo da smo uz svoj narod bili, da ćemo uz svoj narod ostati i da ćemo uz svoj narod uvek da budemo“, kazao je Vučiće preko telefona.\nDodao je da Srbija neće smanjiti svoje prisustvo.\n„I vrtić u Štrpcu, i ne samo vrtić već sada da kažete šta je još potrebno Štrpcu, do vodovoda u Zubinom Potoku i svega toga što trebamo da uradimo za Leposavić, Zvečan i Mitrovicu, i Ranilug, Parteš i Gračanicu“, kazao je Vučić.\nOn je kazao da ni jedna odluka neće biti doneta bez Srba na Kosovu.\nNa sastanku koji je bio otvoren medije, a koji je protekao uz držanje govora, zvaničnici iz Beograda su kosovskim Srbima na sastanku poručili da mogu ’spokojno da veruju’ Vučiću, na šta su politički predstavnici Srba sa Kosova uzvratili potvrdno, odnosno da srpski narod na Kosovu u Vučića ima puno poverenje.\nĐurić je okupljenima rekao da je od Vučića, „koji se i danju i noću bavi Kosovom“, dobijen nalog da na severu Kosova i u svaku srpsku sredinu južno od Ibra u narednom periodu do kraja godine realiziju sve započete projekte.\n„Ono što danas odavde iz Kosovske Mitrovice želim da poručim svakom Srbinu na Kosovu i Metohiji, imate našu reč, da šta god da bude bilo u narednom periodu, imaćete samo više, nemojte da vas bilo ko laže, nećete imati manje, ni novca, ni bezbednosti, ni bilo čega drugoga. Imaće samo više, i bezbednosti, i novca, i podrške, i više Srbije ovde na Kosovu i Metohiji“, kazao je Đurić.\nPredsednik Srpske liste Goran Rakić poručio je Vučiću da je Srpska lista i srpski narod u njega imaju puno poverenje.\n„Zato vas pozivamo da nastavite borbu za bolju i sigurniju budućnost srpskog naroda na ovim prostorima“, kazao je on.\nSrđan Popović, gradonačelnik Gračanice kod Prištine, kazao je da je danas više nego ikada potrebno jedinstvo i sloga.\n„Ovih dana ne trebamo da nasedamo na provokacije i ne trebamo sebi dopustiti da budemo isprovocirani sa raznim mahinacijama i interpretacijama od raznih ličnosti. Danas trebamo da budemo jaki i složni, kazao je Popović.\nGeneralni sekretar predsednika Srbije Nikola Selaković kazao je kako danas, kao nikada ranije, Srbi na Kosovu imaju državnih vrh na čelu sa Vučićem kojem mogu spokojno da veruju.\nDanas kao nikada ranije imate državni vrh na čelu sa predsednikom države kojem možete spokojno da verujete.


Naslovna Fudbal Domaći fudbal Partizan misli na budućnost: Talentovani napadač potpisao profesionalni ugovor\nNa današnji dan odigran prvi susret Partizana i Zvezde (FOTO: Srdjan Stevanovic/Starsportphoto)\nTalentovani fudbaler će nastaviti da se razvija u omladinskoj školi crno-belih, a sa ekipom iz “Humske” je potpisao ugovor do 2024. godine.\nPostoji šansa da bi će sa prvim timom krenuti na zimske pripreme, ali definitivno su u ljudi iz kluba razmišljali o budućnosti.\nSamed Baždar je ove godine bio najbolji strelac Kadetske lige Srbije, pošto je na 22 utakmice postigao čak 27 golova.\nDOBRE VESTI ZA MILAN Evo kada se Ibrahimović vraća na teren\nPrethodni tekstPosao koji pokazuje ambicije Čačan – Birčević potpisao za Borac\nSledeći tekstLALATOVIĆ: Protiv Proletera nas čeka najteža utakmica!\nJNA79 17 decembra, 2020 At 14:54\nMudar potez, tako i treba da se razmišlja po nekoliko godina u napred a ne samo danas za sutra. Momče dobrodošao u klub, želim vam puno uspeha!\nRade Vulic 17 decembra, 2020 At 10:03\nKoji je sad ovaj, verovatno ga kupili da ga prodaju sto pre i uzmu neki dinar na njemu\nnapredak 17 decembra, 2020 At 01:00\nTreba davati sanse mladim ,perspektivnim igracima,i najboljeg u klasi sacuvati za svoj klub…Ovo je pun pogodak…\nBiska 17 decembra, 2020 At 10:03\nVidecemo koliko je dobar kad krenu prave i teske utakmice\nDI MARIA 16 decembra, 2020 At 18:15\nMomak ima dobre predispozicije da postane odlican igrač , partizan je to naravno prepoznao i pdma se osigurao ugovorom , treba dati sansu mladjim generacijama\nGemo 17 decembra, 2020 At 10:04\nNe bi ga oni tek tako uzeli, imaju dobar skauting i videli su da decko vredi i da ce se odlicno uklopiti u njihov koncept\nFlaki 16 decembra, 2020 At 17:09\nLepo je sto pruzaju sansu mladim igracima…tako rade pravi klubovi…ovo je skroz za pohvalu.\nrodrigo 16 decembra, 2020 At 16:43\nto je lepo,ali bi najvise voleo da ostane jos u omladindskom pogonu,jel ako se prikljuci prvom timu,i odigra dobro,odma ce velikani da se bace na njega i kupice velikog talenta za male pare,kao sto je bio slucaj mnogo puta do sada


Počinju radovi na nastavku gradnje „Prokopa“ - Gradjevinarstvo.rs\n03.12.2014. | RTV\nKonzorcijum, na čelu sa kompanijom „Energoprojekt-Oprema“, danas (3. decembar 2014.) će započeti radove vredne 25,8 miliona evra, kojim će biti nastavljena gradnja železničke stanici Beograd centar u „Prokopu“.\nKako je saopštila „Železnica Srbije“, počeće radovi na rekonstrukciji staničnih kapaciteta za prijem, otpremu i upravljanje saobraćajem vozova. Finansiranje je obezbeđeno iz kredita „Kuvajtskog fonda za arapski ekonomski razvoj“, ugovoreni rok za izvođenje radova iznosi 420 dana, a projektnu dokumentaciju uradio je Saobraćajni institut CIP.\nZavršetak radova u stanici „Prokop“ predstavlja jedan od najbitnijih preduslova za preuzimanje funkcije glavne putničke železničke stanice u Beogradu i realizaciju projekta „Beograd na vodi“, istakla je srpska železnica. „Železnica Srbije“ podseća da je 30. jula sa konzorcijum firmi okupljenih oko „Energoprojekt-Opreme“ potpisala ugovor o radovima u „Prokopu“. Pored „Energoprojekt-Opreme“, kao zvaničnog nosioca posla, u konzorcijumu su još „Energoprojekt-Niskogradnja“, „Energoprojekt-Visokogradnja“, ZGOP i AŽD.\nPrva faza izgradnje stanice u „Prokupu“ obuhvata rekonstrukciju postojećih kolosečnih kapaciteta, sa ciljem povećanja propusne moći stanice do projektovanih kapaciteta prijema i otpreme vozova. U protekla četiri meseca sprovedene su sve pripremne aktivnosti za početak realizacije tog projekta, a paralelno su vođene i aktivnosti na usaglašavanju načina povlačenja sredstava zajma i isplate izvođačima radova.\nNakon što je delegacija „Železnice Srbije“ sa „Kuvajtskim fondom“ sredinom prošlog meseca usaglasila sa srpskim i kuvajtskim zakonodavstvom sve potrebne detalje povlačenja sredstava zajma i isplate izvođača radova, „Kuvajtski fond“ je 20. novembra uplatio avans u iznosu nešto manjem od 2,6 miliona evra. Na taj način bili su stvoreni uslovi da otpočne i realizacija ovog projekta.\n- Naredna faza uključuje izgradnju stanične zgrade, saobraćajnog i putničkog prilaza sa autoputa Beograd-Niš i obodnih gradskih saobraćajnica, kao i prateće infrastrukture – napominje „Železnica Srbije“.\nIzgradnja stanice „Prokop“ započeta je 1977. Godine, a finansirali su je Republika Srbija, Grad Beograd i „Železnica Srbije“, kada su izgrađeni najneophodniji koloseci. Radovi su zbog ekonomske krize obustavljeni osamdesetih godina, a nakon toga nastavljeni 1996. godine, kada je potpisan ugovor sa firmom „Energoprojekt“.\nRadovi su se prema predviđenoj dinamici odvijali do 2001. godine, kada su ponovo gotovo obustavljeni. Sledio je period minimalnih ulaganja u izgradnju Prokopa. Značajniju aktivnost predstavljala je izgradnja petog i šestog koloseka, koju je finansirao Grad Beograd. Oni su stavljeni u funkciju 2010. godine i uključeni u saobraćaja „BG voza“.\nU „Prokopu“ trenutno saobraćaju samo vozovi gradske železnice, a posle završetka prve faze kroz tu stanicu će moći da saobraćaju i lokalni, regionalni i međunarodni putnički vozovi.\n- Do sada su u stanici „Prokop“ izgrađeni koloseci, peroni i armirano-betonska ploča na površini od 36.000 kvadratnih metara, od ukupno projektovanih 45.000 kvadratnih metara – saopštila „Železnica Srbije“.


MINISTARSTVO prosvete, nauke i tehnološkog razvoja potpisalo je danas Sporazum o saradnji sa Muzejom žrtava genocida, sa ciljem da se škole i visokoškolske ustanove podstaknu da u obrazovanju učenika i studenata još više ukažu na značaj istorije srpskog naroda i njegovo stradanje.\nDokument su potpisali resorni ministar Branko Ružić i direktor Muzeja Dejan Ristić.\nRužić je rekao da će Muzej žrtava genocida učenicima, studentima, prosvetnim i naučnim radnicima, kao i istraživačima ponuditi muzejsku, arhivsku, bibliotečku i umetničku građu.\nDodao je da će se održavati radionice i besplatni programi, koji se odnose na kulturu sećanja i obeležavanje godišnjica istorijskih događaja, oslobodilačkih ratova Srbije.\n- To će biti osnov da se u narednom periodu podstaknu škole da kroz obrazovanje đaka ne zaborave stradanja srpskog naroda, da se baštini kultura sećanja koja je od dragocenog značaja - istakao je Ružić.\nDirektor Muzeja žrtava genocida naglasio je da se bez uspešne saradnje sa prosvetnim sistemom ne može dati pun doprinos obogaćivanju znanja i izrazio zahvalnost ministru Ružiću što je prihvatio inicijativu.\nRistić je poručio da se u pojedinim školama širom Srbije već nekoliko godina realizuju obrazovni programi, pokrenuti od strane Muzeja, a koji su, kaže, prilagođeni različitim uzrastima.\n- Najveći deo programa realizovan je u Beogradu, ali i van glavnog grada. Zahvaljujući ovom dokumentu možemo da budemo mnogo efikasniji i prisutniji širom Srbije - istakao je Ristić.\nKako je rekao, u poslednjih nekoliko meseci održana su predavanja u Vranju, Surdulici, Vladičinom Hanu, Kosovskom pomoravlju, Gračanici, Kučevu.\n- Cilj je da se programi održavaju u školama, i da kroz radionice, tribine, diskusije, projekciju dokumentarnih filmova razvijamo dijalošku formulu. Trudimo se da budemo veoma prisutni i da kroz medije dopremo do što većeg broja naših građana - poručio je Ristić.\nNa skupu je istaknut značaj potpisivanja Sporazuma uoči godišnjice stradanja kragujevačkih đaka i profesora u Šumaricama 21. oktobra 1941. godine.\nMinistarstvo prosvete škole sporazum Muzej genocida đaci uče o stradanju Srba


Nemačka povlači trupe iz turske baze - 07.06.2017, Sputnik Srbija\nVlada Nemačke donela je odluku o povlačenju nemačkih trupa iz vojne baze Indžirlik na jugoistoku Turske i premeštanju u Jordan, nakon što su turske vlasti... 07.06.2017, Sputnik Srbija\n© AFP 2021 / TOBIAS SCHWARZ / POOLNemački avion Tornado u vojnoj bazi u Indžirlik, Turska, 21. januara 2016. godine\nNemačka planira da premesti svoje vojne snage u vazdušnu bazu u Jordanu, a kako agencije prenose, to podrazumeva premeštaj 280 vojnika, izviđačkih aviona i aviona za punjenje gorivom u vazduhu.\nNeformalna odluka o povlačenju iz Turske donesena je još u ponedeljak kada je šef turske diplomatije Mevlut Čavušoglu rekao nemačkom ministru spoljnih poslova Zigmaru Gabrijelu, tokom njihovog sastanka u Ankari, da poslanicima Bundestaga još nije dopušteno da posete Indžirlik.\n„Turska je jasno stavila do znanja da iz domaćih političkih razloga ne može da dozvoli posetu svih poslanika“, rekao je Gabrijel na konferenciji za novinare posle razgovora sa Čavušogluom.\nNemačkim poslanicima mora da se omogući da posete Bundesver jer njegove operacije odobrava Parlament.\n„Turska mora da shvati da u ovoj situaciji mi moramo da prebacimo nemačke vojnike iz Indžirlika“, rekao je tada Gabrijel.\nVeze između Nemačke i Turske su naglo oslabile uoči turskog referenduma koji je održan 16. aprila, a povlačenje nemačkih trupa predstavlja vrhunac napetosti između dve zemlje, ocenjuju agencije.


Lovački portal SRBIJALOV - Novosti: Blic: problemi u lovstvu Srbije\nBlic: problemi u lovstvu Srbije\nBlic: Razdor među lovačkim savezima ugrožava srpska lovišta\nSa 325 lovišta, brojnom i raznovrsnom divljači, Srbija spada u red bogatijih zemalja, međutim, zbog nesloge lovačkih saveza koji su stigli i do suda, ugled u svetu je narušen, rekli su Tanjugu lovci iz srpskih saveza ali i članovi međunarodne organizacije lovaca (CIC).\n- Srbija je jedna od bogatijih zemalja, ima mnogo lovaca, ima raznovrsnu i brojnu divljač, što nije slučaj u drugim zemljama gde postoji jedna ili dve vrste divljači i upravo to Srbiju čini specifičnom zemljom - izjavio je Tanjugu rumunski član međunarodne organizacije lovaca (CIC) Borivoje Nikolić.\nMeđutim, dodaje Nikolić, najveći problem srpskih lovaca jeste nesloga, jer su razdvojeni i podeljeni na Lovački savez centralne Srbije, Vojvodine, a tu je i Lovački savez Srbije.\nBave se organizacijom umesto lovom\nObjašnjavajući zašto je pre dve godine formiran Lovački savez centralne Srbije, njegov predsednik Tomica Radosavljević kaže “da je razlog to što je postojala centralizacija gazdovanja lovištima i što se stručna služba Lovačkog saveza Srbije u Beogradu nije bavila problematikom oko 230 lovačkih udruženja u zemlji”.\nLovački savez Srbije osnivanje saveza za centralnu Srbiji smatra pravno neutemeljenim jer Statut ne priznaje podsaveze, pa su, tako, srpski lovci stigli do suda gde utvrđuju pravo na osnivanje.\n- To je jedna velika bruka pred svetom i gde mnogo energije trošimo na tu organizaciju, umesto da se bavimo onim glavnim, a to su fondovi divljači, promocija lovstva kao organizovane grane u svetu i privredne grane koja može da angažuje mnogo ljudi pre svega na očivanju prirode ali i divljači - kaže Radosavljević.\nNaglašavajući da taj problem može lako biti biti rešen,i da lovci treba samo da odluče da sednu i da se dogovore, član međunarodne organizacije lovaca (CIC) i njen bivši potpredsednik Milorad Perović tvrdi da zbog problema u unutrašnjoj organizaciji ne trpe lovci iz inostranstva, već samo srpsko lovstvo, ali i divljač.\n- Lovci iz inostranstva apsolutno nemaju problema zbog toga, eto ove godine, kada je bila sezona srndaća imali su itekako uspeha, a došli su iz Španije, Italije, Austrije, Nemačke, Grčke, sa Kipra - podsetio je Perović.\nKosovska lovišta ugrožena\nSrbija ima oko 70.000 lovaca i među raznovrsnom i brojnom divljači, najbogatija je srnećom i jelenskom, zatim divljim svinjama, zečevima, fazanima i jarebicama, što nije slučaj na njenom južnom delu Kosovu i Metohiji, gde je zbog krivolostva, ugrožen opstanak divljači.\n- Ogromni su problemi lovstva na Kosovu i Metohiji, gde je praktično došlo do svih oblika narušavanja biodiverziteta, uništavaja šuma, uništavanja divljači i skoro i da ne postoji nikakav zaštitni sistem za tu divljač - kaže predsednik Saveza lovaca Kosova i Metohije Ilija Elezović.\nNaglašavajući da su u kosovsko-metohijskim lovištima mnoge vrste na granici biološkog minimuma i da im preti opasnost da zauvek nestanu, Elezović navodi da je reč o medvedima, divokozama, tetrebima, risu.\n- Bez pomoći međunarodne zajednice i zbog odsustva naših vlasti kosovska lovišta će vrlo brzo ostati pusta. Mi, lovci, grčevito se borimo za svoju egzisteniciju, ali i za tu plemenitu divljač da opstane na svojim vekovnim staništima - rekao je Elezović.\nIzvor: Tanjug - Blic\nLala dana 04.06.2013. 14:28 · 2 komentara · 5163 pročitano ·\ndana 04.06.2013. 14:35\nSrbijalov na svom forumu piše o ovome već tri godine, svi sve znaju, ali država koja je vlasnik divljači i lovišta, i koja ima instrumente da zavede red, ne reaguje, iako sam siguran da su upoznati sa situacijom u lovstvu!? Reakcije nema!\nSavezi su sve više zaokupljeni sami sobom, i obezbedjivanjem što većih sredstava koje troše na štošta, a najmanje se bave lovstvom! Sve dok LU plaćaju članarinu, niko ih ništa specijalno ne pita, a kako se radi na terenu, dovoljno govore podaci o odstrelu i realnom (a ne naduvanom) broju divljači.\ndana 04.06.2013. 20:33\ndok god su svi okupirani sistemom funkcionisanja udruženja gradjana i članarinama na svim nivoima,divljač i lov su u drugom planu.\nsistem funkcionisanja udruženja gradjana je država u državi i tu niko neće ništa da pokrene dok se na svim nivoima sve vrti oko novca.državu to nezanima jer smatra da joj na taj način nije stavljena ruka u džep,ili država to samo misli,pa ipak je divljač državna imovina\n61,654,450 posete www.srbijalov.com


SAD odustaju od tužbe protiv Assangea | Poskok\nSAD odustaju od tužbe protiv Assangea\nU ministarstvu pravosuđa Sjedinjenih Država shvatili su da neće moći tužiti Julianne Assangea a da isto ne učine i s američkim novinarskim organizacijama i novinarima.\nAmeričko ministarstvo pravosuđa je na pragu odluke da neće tužiti osnivača WikiLeaksa za objavu povjerljivih dokumenata, prenosi “Washington Post”. Američki službenici tvrde da su u ministarstvu pravosuđa shvatili da neće moći tužiti Assangea, a da isto ne naprave is američkim novinarskim organizacijama i novinarima.\nDva službenika su rekla da formalna odluka još nije donesena, no naglasili su da je mala vjerojatnost da će Assange biti procesuiran, osim ako ne bude umiješan u neko drugo kazneno djelo. Stvar je u tome da Assange nije kriv za “curenje” povjerljivih dokumenata – on ih je samo objavljivao, kao i novinari.\n“A ako nećete tužiti novinare za objavu povjerljivih informacija, što ministarstvo neće činiti, nema načina na koji bismo mogli tužiti Assangea”, rekao je bivši glasnogovornik ministarstva pravosuđa Matthew Miller, prenosi Dnevnik.hr.


Vlada ograničila izveštavanje o koroni: Mediji ostali bez relevantnih sagovornika na lokalu\nVlada Srbije donela je odluku da je za sve informacije u vezi sa koronavirusom isključivo zadužen Кrizni štab na čijem je čelu premijerka Ana Brnabić. U Zaključku se kaže da svi gradonačelnici, predsednici opština i štabovi za vanredne situacije jedinica lokalne samouprave sve informacije u vezi sa novim virusom u njihovim mestima šalju isključivo i samo Kriznom štabu, čime su mediji ostali bez relevantnih sagovornika sa lokala.\n„Sva obaveštenja javnosti daje predsednica Vlade ili lica koje ovlasti Krizni štab“, navodi se u Zaključku Vlade od 28. marta, a koji je objavljen u Službenom glasniku od utorka.\nU Zaključku se kaže da svi gradonačelnici, predsednici opština i štabovi za vanredne situacije jedinica lokalne samouprave sve informacije u vezi sa novim virusom u njihovim mestima šalju isključivo i samo Kriznom štabu. Isto treba da rade i sve zdravstvene ustanove, zdravstveni radnici ili pravna lica koje obavljaju zdravstvenu delatnost.\nVlada upozorava da se sva obaveštenja o preduzetim zdravstvenim merama i drugim informacijama data od strane „neovlašćenih lica“ ne mogu smatrati „tačnim i proverenim“, a prema onima koji takva obaveštenja daju moguća je primena „propisa koji se odnose na odgovornost i pravne posledice za širenje dezinformacija u periodu vanrednog stanja“.\nKo je sve u Kriznom štabu\nJedna od mera koje je Vlada Republike Srbije donela u cilju suzbijanja virusa korona bilo je i formiranje Kriznog štaba za suzbijanje zarazne bolesti COVID-19. Za korukovodioce Kriznog štaba imenovani su predsednica Vlade Ana Brnabić, ministar zdravlja Zlatibor Lončar, direktor Republičkog fonda za zdravstveno osiguranje Sanja Radojević Škodrić i pokrajinski sekretar za zdravstvo Zoran Gojković. Članovi ovog tela su direktori relevantnih instituta i klinika, kao i predstavnici drugih relevantnih tela.\nAdvokat i nekadašnji Poverenik za slobodan pristup informacijama od javnog značaja i zaštitu podataka o ličnosti Rodoljub Šabić smatra da se ovaj zaključak suprotstavlja Zakonu o slobodnom pristupu informacijama i ovo vidi kao centralizaciju informacija koje javnost mora da ima.\n„Informacije koje se tiču ugrožavanja zaštite zdravlja ljudi i životne sredine svrstavamo u kategoriju onih kod koje vlast ne može dokazivati postojanje prečeg interesa da bi mogli da ih ospore”, navodi Šabić.\nČak ni u vanrednom stanju nema osnova da se donese mera kojom bi se ograničio slobodan protok informacija, smatra advokat za medijsko pravo Miloš Stojković.\n„Ne može ni krizni štab, ni bilo ko drugi da određuje šta je istinita informacija, a šta nije. Pogotovo što postoji opšta odredba Zakona o javnom informisanju i medijima koje su preuzete iz Ustava, da se slobodan protok informacija ne može ni na koji način ograničavati”, smatra Stojković.\nKljučni problem ovakve mere je što će mediji ostati bez relevantnih sagovornika sa lokala, smatra advokat Slobodan Kremenjak.\n„Ako mediji nemaju relevantne izvore i sagovornike, neće moći ni da informišu, niti pak da demantuju dezinformacije koje se, svi smo svedoci, šire bez obzira na mere Vlade. I to svakako nije dobro”, rekao je Kremenjak za CINS.\nU poslednjoj tački Zaključka navodi se da informacije date od strane neovlašćenih lica nisu tačne i proverene, te se preti primenom „propisa koji se odnose na odgovornost i pravne posledice za širenje dezinformacija“. Iako nije jasno na koje se propise misli, Zaključak nije pogodan da se uredi krivična ili prekršajna odgovornost objašnjava Šabić.\nAdvokat Miloš Stojković kaže da postoji mogućnost da novinar odgovara ako ne postupa u skladu sa zakonom.\n„Ipak, ako postupa u skladu sa zakonom, u skladu sa profesionalnim standardima, ne vidim zaista mogućnost da bude pozvan na odgovornost i to pogotovo ne na osnovu zaključka Vlade, znači izvršne vlasti. Odgovornost novinara se utvrđuje u sudskom postupku, tako da u tom smislu ne bih mnogo pridavao pažnju tom Zaključku barem sa pravne tačke gledišta.“\nŽeljko Simić, advokat, smatra da je u pitanju prikriveni atak na slobodu govora.\n„Oni šalju prikrivenu preteću poruku medijima i svakome ko bi imao neki stav suprotan zvaničnom stavu“, rekao je Simić.\nIako nisu precizirane pravne posledice ukoliko se Zaključak ne poštuje, Simić smatra da se ukazuje na Krivični zakonik. Tamo se, u članu 343, građani koji iznošenjem ili prenošenjem lažnih vesti izazivaju paniku mogu kazniti zatvorom od tri meseca do tri godine, dok je za novinare zaprećena kazna zatvora od šest meseci do pet godina.\nDo objave teksta novinari CINS-a iz Vlade nisu dobili komentar.\nizvor: CINS / Radio Slobodna Evropa\nizveštavanje korona virus krizni štab vlada srbije\nJoš 34 zaraženih koronavirusom, jedna osoba preminula\nUčenici Osnovne muzičke škole ,,Stevan Mokranjac”...\nSuzbijanje larvi komaraca 27. maja u Zaječaru\nMuzej, Radul begov konak i Romulijana odlučuju o...\nLončar: Na početku epidemije Srbija imala...


Želite iskoristiti proljeće i izbjeći proljetni umor? Potražite Aquarius u dva osvježavajuća ukusa: Limun Cink i Crvena Narandža Magnezij\nIntenzivan ritam života nam ponekad ne ostavlja dovoljno vremena da se kvalitetno pobrinemo za sebe. Nedovoljan unos vode ometa normalno funkcioniranje organizma. Uz pravilnu prehranu, fizičku aktivnost te kvalitetan san hidratacija je izuzetno važna, a funkcionalne vode, osim u hidrataciji, pomažu i kod unosa vrijednih hranjivih tvari.\nAquarius water+ je novi proizvod u kategoriji funkcionalne hidracije koji osvježava tijelo i um jer nadoknađuje minerale koje gubimo svakodnevno. Niske energetske vrijednosti sa osvježavajućim laganim okusom, dodanim mineralima i s malo kalorija, predstavlja idealno rješenje za ubrzani tempo života.\nBrod Aquarius sa 630 migranata stigao je u Španiju


27.11.2021 / 15:34 Regija - Beograd\nDemonstranti su u nekoliko gradova Srbije 27. novembra u 14 časova blokirali puteve i mostove na jedan sat.\nKako su javili reporteri Radija Slobodna Evropa (RSE) došlo je i do nadgurivanja sa pripadnicima Ministarstva unutrašnjih poslova.\nSaobraćaj je u Beogradu bio blokiran na nekoliko lokacija, a sve vreme su bile prisutne jake policijske snage.\nU isto vreme demonstranti su se okupili na mostu "Duga" u Novom Sadu, kao i na jednoj raskrsnici u centru tog grada u Vojvodini. Došlo je i do nadgurivanja sa policijom koja je pokušavala da spreči blokadu, kada je uhapšeno nekoliko demonstranata.\nDemonstranti su se i sa ove lokacije razišli oko 15 časova.\nSlična akcija organizovana je i u Zrenjaninu u Vojvodini, gde je takođe došlo do hapšenja. Opoziciona Stranka slobode i pravde je saopštenju tražila da se uhapšeni, za koje se navodi da su članovi te stranke, u tom gradu puste na slobodu.\nBlokade su organizovane i u nekoliko drugih gradova u Srbiji.\nOrganizatori protesta smatraju da ti zakoni predstavljaju udar na privatnu svojinu građana, kao i da idu u korist privatnih kompanija, navodeći kao primer Rio Tinto, koji planira eksploataciju litijuma u zapadnoj Srbiji. O tom projektu su vlasti u Srbiji najavile da će se građani izjašnjavati na referendumu.\nPremijerka Srbije Ana Brnabić izjavila je 23. novembra da izmene zakona nemaju veze Rio Tinto, navodeći da je ta kompanija već otkupila svu potrebnu zemlju od ljudi i da ne postoji ni jedna parcela koju treba da ekspoprisati. Dodala je da se takav zakon o eksproprijaciji donosi kako bi se ubrzali infrastrukturni radovi, naročito kada je prepreka na putu neki nelegalni objekat.\nMUP: Blokade protivzakonite\nMinistarstvo unutrašnjih poslova Srbije (MUP) saopštilo je 27. novembra da su blokade saobraćaja i održavanje neprijavljenih skupova kršenje zakona.\nPredstavnik MUP-a je pokušao tokom dana da preda aktivistima dokument u kojem se odbija njihova prijava skupa, ali su aktivisti to odbili.\nMUP Srbije je naveo da okupljanje nije dozvoljeno na mestima na kojim preti opasnost od nastupanja ugrožavanja bezbednosti.\n"Svaki neprijavljeni skup, a posebno onaj koji se odvija na putevima i mostovima je veliki rizik i izazivanje opasnosti po učesnike u saobraćaju, kao i učesnike skupa", naveo je MUP.\nPošto skupovi nisu prijavljeni, dodaje se, policija ne može da vrši njihovo obezbeđenje i da garantuje bezbednost.\n"Svu odgovornost za sve što može da se desi snose organizatori neprijavljenih skupova", dodaje se u saopštenju.\nKao odgovor na to, nevladina organizacija Pokret Ekološki ustanak pozvala je u saopštenju pripadnike policije da stanu uz građane i da "ustanu u odbranu zakona i institucija svoje zemlje".\nPotpredsednica Vlade Srbije: Blokadom puteva žele da izazovu haos\nPotpredsednica Vlade Srbije Zorana Mihajlović ocenila je u svojoj reakciji da su blokade soabraćaja "običnan teror manjine".\n“Jasno je bilo nakon prvih okupljanja, a danas je samo potvrđeno da se radi o politički obojenom protestu. Nikakav Rio Tinto, niti usvojeni zakoni u Narodnoj skupštini nemaju veze sa blokadama puta”, rekla je Mihajlovićeva, navodi se u saopštenju od 27. novembra.\nPotpredsednica Vlade je pozvala organizatore da izađu na izbore i tamo kandiduju svoju politiku.\n"Blokadom puteva žele da izazovu haos, jer im je jasno da nemaju podršku građana", dodala je Mihajlović.


OPET ZAHLAĐENJE Za vikend u Beogradu kiša, ali i SNEG\nBeograđane sredinom naredne nedelje očekuju prave prolećne temperature, između 12 i 17 stepeni, ali bi pre toga, u noći između subote i nedelje, mogao da nam stigne - sneg!\nZahlađenje doneće i slab sneg\nRepublički hidrometeorološki zavod najavio je zahlađenje za predstojeći vikend. Dnevna temperatura bi danas trebalo da oscilira od jedan do šest stepeni. Posle podne i uveče povremeno će padati i slaba kiša, a u toku noći moguć je i slab sneg, naročito u višim delovima grada, što će usloviti pojačan rad zimske službe.\n- Biće mnogo vremenskih oscilacija u narednom periodu. Posle ovog vikend zahlađenja, dolazi nam naredne nedelje znatno povećanje temperature. Međutim, i ono će biti privremeno. Poslednjih februarskih dana, kao i u prvoj dekadi marta, imaćemo još zime, a moguće su i nove snežne padavine - rekao je meteorolog Nedeljko Todorović.\nZA VEROVALI ILI NE Beograd danas 10 PUTA hladniji od Zlatibora\nIz "Beokom servisa" apeluju na sugrađane da kao i prethodnih godina sarađuju sa komunalnim preduzećima i uklone vozila sa šina, autobuskih stajališta i trasa kojima će prolaziti vozila zimske službe.\nZbog situacije koju mogu prouzrokovati padavine, Sekretarijat za poslove odbrane, vanrednih situacija, komunikacije i koordinaciju odnosa sa građanima (Beokom servis) apeluje na vozače da prilagode brzinu uslovima na putu, a u skladu sa postavljenom signalizacijom i vremenskim uslovima.


Danas verovatno bez odluke o eventualnom deportovanju Novaka Đokovića - N1 Info\n17. јануара 2022. 07:38\nDanas bez odluke o eventualnom deportovanju Đokovića.\nNajbolji teniser sveta se protekle noći po srednjoevropskom vremenu oglasio zvaničnim saopštenjem u kome je pojasnio šta se dešavalo od trenutka kada je dobio pozitivan test na koronavirus (16. decembar), a priznao je da je intervju za Ekip dao u trenutku kada je znao da je zaražen. Novak je napomenuo da je sve vreme nosio masku, osim kada se fotografisao.\n„Naravno, to će uticati na vremenski okvir za odluku,“ rekao je portparol ministra za imigraciju na čijem čelu je Aleks Hok.\nInače, prvi igrač sveta je u sredu odradio trening na Rod Lejver Areni i sparingovao je sa jednim mladim australijakim teniserom.


Vip Sigurica tarife: uvek isti račun, dupli kredit i telefon za 1 dinar – Personal magazin\nVip je danas predstavio inovativan postpejd koncept pogodan za korisnike koji žele da kombinuju dobre strane pripejda i postpejda. Novim postpejd korisnicima na raspolaganju su tri Vip “Sigurica” tarife koje,…\nVip je danas predstavio inovativan postpejd koncept pogodan za korisnike koji žele da kombinuju dobre strane pripejda i postpejda. Novim postpejd korisnicima na raspolaganju su tri Vip “Sigurica” tarife koje, uz uvek isti mesečni račun, nude dvostruko više kredita u odnosu na pretplatu i mogućnost dodatne dopune. Na ovaj način, Vip “Sigurica” tarife razbijaju predrasudu o tome da na postpejdu nije moguće kontrolisati troškove.\nVip Sigurica tarife: uvek isti račun, dupli kredit i telefon za 1 dinar was last modified: May 8th, 2012 by Redakcija\nHuawei Ascend G300Nokia Asha 300siguricaSigurica 1000Vip Sigurica tarife\nSymantec upozorava na verske sajtove


Prema zvaničnim podacima u Srbiji je u poslednja 24 sata registrovano je 359 slučajeva zaraze, dok je preminulo šest osoba. Prema zvaničnim podacima broj aktivnih slučajeva trenutno je 1.996, a na respiratorima se nalazi 81 pacijent.\nOd početka epidemije ukupno je testirano 418.879 ljudi od kojih je prisustvo virusa potvrđeno kod 15.195. Samo u poslednjem danu testirano je 9.013 uzoraka. Do sada je u Srbiji od posledica oboljevanja preminulo 287 osoba. Procenat smrtnosti iznosi 1.89 odsto.\nU 20 ustanova socijalne zaštite i domova za smeštaj odraslih i starih, trenutno je prisustvo virusa kovid19 potvrđeno kod 33 korisnika i 31 zaposlenog, saopštilo je Ministarstvo za rad, zapošljavanje, boračka i socijalna pitanja.\n“Ukupan broj izlečenih korisnika ustanova socijalne zaštite iznosi 615, a broj izlečenih osoba koje su zaposlene u ustanovama socijalne zaštite je 214”, navodi se u saopštenju.\nMinistar zdravlja Zlatibor Lončar danas je izjavio da je broj zaraženih koronavirusom veliki i da se zbog toga kliničko-bolnički centri Zvezdara i Zemun potpuno vraćaju u kovid sistem.\nOn je rekao i da se za vikend prazni i Institut za ortopedsko-hirurške bolesti “Banjica” kako bi od sledeće nedelje bila na raspolaganju za prijem kovid pacijenata.\nDirektor Zavoda za javno zdravlje u Beogradu Predrag Kon za Insajder je rekao da se epidemiološka situacija u Beogradu pogoršava, ali da nije deset puta gore nego u Novom Pazaru.\nU Novom Pazaru preminula tri pacijenta, u KC Niš jedan\nOn je novinarima rekao da je u istom periodu primljeno još 75 pacijenata, pa je ukupan broj hospitalizovanih 177.\nDoktor Vladan Ćosić iz KC Niš rekao je da je u starom delu hospitalizovan 141 pacijent, a da su od toga 74 kovid pozitivna pacijenta. On je rekao da je u kovid bolnici u Vranju 56 pozitivnih na koronavirus, u Surdulici 24, a u Leskovcu 66.\n„Od ukupnog broja hospitalizovanih, petoro je na respiratpru i nalaze se u jako teškom opštem stanju. Za poslednja 24 časa KC Niš je imao 31 prijem, 86 pregleda u kovid ambulanti Infektivne klinike i jednog preminulog pacijenta. U KC Niš trenutno imamo 13 lekara i sedam medicinskih sestara koji su zaraženi. Ukupno je do sada bilo zaraženo i ozdravilo 129 zdravstvenih radnika“, rekao je Ćosić.\nU Šumadijskom okrugu zaraza koronavirusom potvrđena je kod još 52 ljudi, od kojih je 48 iz Kragujevca.\nPrema saopštenju Instituta za javno zdravlje do ponoći je testirano 195 ljudi. Do 16. maja je bilo 68 inficiranih u Kragujevcu, od tada do danas 303.\nKlinički centar u Kragujevcu zbrinuo je šezdesetoro pacijenata do juče u 11.30 sati od kojih je na respiratorima njih pet. Iz ove ustanove su otpuštena tri pacijenta, dva iz Novog Pazara i jedan iz Ćuprije.\nU Kliničkom centru Vojvodine trenutno se leči 91 pacijent kod kojih je potvrđeno da su oboleli od virusa kovid19, saopšteno je iz ove ustanove. Od toga, kod šest pacijenta s obzirom na njihovo trenutno zdravstveno stanje, lečenje zahteva primenu mehaničke ventilacije.\nU poslednja 24 sata na teritoriji Vojvodine potvrđena su 44 nova slučaja zaraze, od kojih je više od polovine u Novom Sadu, rečeno je za Insajder u Pokrajinskom sekretarijatu za zdravstvo.


CBCG: Rast 4%, deficit preko 60% – Volim Podgoricu\nPočetna/NOVOSTI/Ekonomija/CBCG: Rast 4%, deficit preko 60%\nCrnogorska ekonomija na uzlaznoj je putanji, ali da će se i u narednom periodu suočiti sa velikim brojem rizika, saopšteno je iz Centranlne banke Crne Gore, zbog čega savjetuju da akcenat ekonomske politike u 2016, treba da bude na fiskalnoj politici, odnosno opreznoj javnoj potrošnji, koja bi bila na nivou tekućih prihoda budžeta. Iz CBCG je saopšteno se da se u ovoj godini očekuje stopa realnog rasta BDP-a do 4 odsto. Očekuju da će budžetski deficit biti na visokom nivou, usljed izdataka za izgradnju autoputa.\nSavjet Centralne banke Crne Gore je na današnjoj sjednici Izvještaj guvernera o poslovanju i sprovođenju politike CBCG za avgust i septembar 2015. godine, u kome je konstatovano da su aktivnosti Centralne banke u ovom periodu realizovane u skladu sa planiranim obavezama utvrđenim Programom rada.\nKako je saopšteno iz CBCG Savjet je analizirao i ocijenio uticaj potencijalnih rizika na stanje finansijske stabilnosti i zaključio da je finansijski sistem stabilan, a nivo sistemskog rizika umjeren.\nSavjet je usvojio Preporuke Vladi Crne Gore za vođenje ekonomske politike u 2016. godini.\n“Na sjednici je konstatovano da se u ovoj godini očekuje stopa realnog rasta BDP-a do 4 odsto. U pitanju je rast veći od projektovanog, koji je u velikoj mjeri posljedica snažnijeg rasta turizma i sa njime povezanih djelatnosti u ovoj godini”, saopšteno je iz CBCG.\nKako navode, povoljne vremenske prilike, kao i povoljne eksterne okolnosti, tokom 2015. godine, uslovile su značajan rast u oblasti turizma, ali se otvorilo pitanje suše i ranjivosti koje ona može izazvati u oblasti poljoprivrede i energetskom sektoru, u narednom periodu.\n“Očekuje se da će budžetski deficit biti na visokom nivou, usljed značajnog povećanja izdataka za potrebe izgradnje autoputa. Ipak, olakšavajuća okolnost je što je strukturni budžetski deficit nizak. Deficit tekućeg računa platnog bilansa je za prvih šest mjeseci ove godine bio viši u odnosu na isti period prethodne godine i pokazatelj je, djelimično, oporavka privredne djelatnosti, ali niske konkurentnosti izvoznih proizvoda i usluga”, poručuju iz CBCG.\nNavode da, iako je javni dug došao do nivoa od 60 odsto, ostaje očekivanje da će njegova razvojna komponenta kreirati novu vrijednost u budućnosti.\n“Konstatovano je da se crnogorska ekonomija nalazi na uzlaznoj putanji rasta, ali da će se i u narednom periodu suočiti sa velikim brojem rizika. To se prije svega odnosi na očuvanje fiskalne stabilnosti, visok stepen nelikvidnosti realnog sektora, nizak nivo konkurentnosti, visoko učešće loših kredita i posljedično visoke kamatne stope, nediversifikovanost izvoza, visok deficit tekućeg računa platnog bilansa, i drugo”, poručuju iz BCG.\nAkcenat ekonomske politike u 2016, savjetuju u CBCG, treba da bude na fiskalnoj politici, odnosno opreznoj javnoj potrošnji, koja bi bila na nivou tekućih prihoda budžeta.\n“Iako će i u 2016. godini, zbog izgradnje auto-puta, postojati visok budžetski deficit, strukturni deficit ne bi trebalo da bude veći od jedan odsto. Na ovaj način bi se očuvala fiskalna stabilnost i ne bi se ušlo u zonu povećanog rizika javnih finansija. Takođe, prioritet treba staviti i na strukturnim reformama koje će promovisati rast i razvoj, konkurentnost privrede i kreirati stabilnost”, navodi se u saoptenju CBCG.\nNajvažnije mjere ekonomske politike treba da se odnose na nastavak fiskalne konsolidacije.\n“Kao i na postupnu promjenu modela razvoja, unaprjeđenje konkurentnosti crnogorske privrede, dinamiziranje pregovora sa EU, nastavak strukturnih reformi i privatizacije, donošenje sistemskih zakona u skladu sa najboljom međunarodnom praksom, nastavak deregulacije, otklanjanje biznis barijera, i drugo”, poručuju iz CBCG.\nRast aktivnih kamatnih stopa\nSavjet je usvojio Informaciju o stanju bankarskog sektora Crne Gore u septembru 2015. godine u kojoj je konstatovan rast aktive, kredita i potraživanja, depozita, ukupnih pozajmica i likvidnih sredstava u odnosu na prethodni mjesec, kao i u odnosu na decembar 2014.\nKreditna aktivnost banaka u toku devet mjeseci 2015. godine ostvaruje rast od 26,1 odsto u odnosu na isti period prethodne godine.\n„Aktivne efektivne kamatne stope na novoodobrene kredite ostvaruju rast, dok pasivne kamatne stope na ukupne depozite bilježe pad u odnosu na prethodni mjesec. Evidentno je poboljšanje svih koeficijenata kvaliteta aktive na mjesečnom nivou. Ocijenjeno je da stabilnosti bankarskog sektora, pored visokog nivoa likvidnosti i solventnosti, doprinosi daljem smanjenju nekvalitetnih kredita i potraživanja“, navodi se u Informaciji CBCG.\nFinansijski rezultat na nivou sistema je pozitivan, ali na značajno nižem nivou u odnosu na prethodni mjesec usled primjene Zakona o konverziji CHF kredita u eure.\n“Savjet se upoznao sa Izvještajem o radu bankarskog ombudsmana u periodu januar – septembar 2015.”, stoji u saopštenju CBCG.\nŠABAN SE RASPLAKO: Kunem se u decu, nisam tukao Cucu!\nBJELOPOLJSKA PARTIJA: SNP treba da se izvuče iz kandži DF-a


Demokrate počele da prelaze u SPS! | Novi Centar\nNaslovna Aktuelno Demokrate počele da prelaze u SPS!\nDemokrate počele da prelaze u SPS!\nAleksandar Pavić, doskorašnji predsednik omladine Demokratske stranke, prešao je iz redova demokrata u Socijalističku partiju Srbije.\nPavić je na čelo Demokratske omladine došao krajem novembra 2019. godine, ali je ubrzo nakon toga omladina raspuštena. Prvi simptom da bi Pavić mogao da pređe u redove Socijalističke partije Srbije bio je kada se nije pojavio na Glavni odbor Demokratske stranke, koji se na tad izbora, 21. juna, održavao u Madlenijanumu.\nAleksandar Pavić navodi da nije prešao, već otišao u SPS.\n“Ja sam 12 godina bio u Demokratskoj stranci, od početka omladine pa sve do predsednika i jednostavno sam po prirodi socijaldemokrata i zato sam se opredelio, jer mi je politički SPS najbliži toj ideji socijaldemokratije”, kaže Pavić.\nDa je Pavić zaista postao član Socijalističke partije Srbije, potvrdio je pre toga i izvor iz SPS-a, koji je rekao da je neposredno pred izbore, Pavić uspeo da se dogovori sa njima, i da je zbog toga i dobio mesto u Srbijagasu, kako bi prešao.\nIzvor iz Demokratske stranke navodi da osim što je dobio zaposlenje na “jakom” radnom mestu u Srbija gasa, Pavić je “zaradio” i niz beneficija koje uz takvu poziciju idu.\n“Bio je lojalan demokrata, i deo struje koja podržava grupu oko Balše i Kene, zbog čega je krajem novembra i raspuštena Demokratska omladina, ali očigledno da se u međuvremenu dobro “naplatio”, navodi izvor iz Demokratske stranke.\nNovinari portala Nova.rs poslali su mejl Srbijagasu, sa pitanjem da li je Aleksandar Pavić zaposlen u toj fitmi, te kada je počeo da radi, kao i na kojoj poziciji, ali od njih nije stigao nikakav odgovor.\nPrethodni članakPOLICIJA GAZI DEMONSTRANTE U DETROITU: Automobil prišao grupi ljudi, pa naglo ubrzao (UZNEMIRUJUĆE)\nSledeći članakJeremić napušta SZS, nesuglasice sa Đilasom kulminirale


Slatki koren na 55.000 hektara - PKS-RPK Novi Sad\nSetva šećerne repe, koja je u punom jeku, ugovorena je u Srbiji na oko 55.000 hektara, što je 15.000 hektara više nego lane. Generalni direktor kompanije „Sunoko“mr Ljubiša Radenković izjavio je da je do sada setva obavljena na nešto više od polovine površina i da će uspešno biti okončana u narednu nedelju dana.\n– Uslovi za setvu su relativno dobri, bolji nego ranijih godina, tako da očekujemo da se narednih dana poslovi na njivama završe – kaže Radenković. – Oranice imaju dovoljno vlage, po prognozama ne očekuju se mrazevi, što će omogućiti brzo nicanje i nesmetani razvoj useva.\nUvećane površine pod šećernom repom, po njegovim rečima, značiće veću proizvodnju šećera, što znači da će biti dovoljno za podmirivanje domaćih potreba i za izvoz. Povećanju površina pod repom doprinelo je i to što što je „Sunoko“ uslove ugovaranja obnarodovao još u početku prošle kampanje, ponudivši cenu od 35 evra za tonu repe.\nRadenković naglašava da ta cena proizvođačima šećerne repe obezbeđuje solidnu zaradu, a da su ratari uvideli da imaju računa da je seju, imajući u vidu i niske cene žitarica. Po Radenkovićevom uveravanju, ta cena repe omogućava zaradu proizvođačima 800 do 1.000 evra po hektaru, ve u zavisnosti od toga ko je kakav proizvođač.\nZa ovu setvu, pre nego što je došlo do promene gazde, senćanska fabrika „TE-TO“ je šećernu repu na oko 12.000 hektara ugovarala pod nešto drugačijim uslovima, ponudivši osnovu cenu sa svim premijama od 4,10 dinara kilogram, a kao novinu dodatne stimulacije u slučaju postizanja većeg nivoa saharoze u repi, želeći da stimulišu proizvođače da kvalitetnijom proizvodnjom ostvare višu cenu i zaradu.\nU „Sunoku“, za sada, nismo uspeli da dobijemo odgovor da li će biti izmena sklopljenih ugovora senćanske šećerane „TE-TO“ s proizvođačima, imajući u vidu da se uslovi razlikuju od onih koje je s proizvođačima repe ugovorio „Sunoko“.\nU vlasništvu kompanije „Sunoko“, odnosno „MK grupe“ Miodraga Kostića, koja je najveći proizvođač šećera u Srbiji, uz šećerane u Pećincima, Kovačici i Vrbasu, odnedavno je i AD Fabrika šećera „TE-TO“ u Senti, koju je kupila od italijanske kompanije SFIR, tako da je uz „Sunoko“ u srpskoj industriji šećera prisutan još grčki „Helenik šugar“ sa šećeranama u Crvenki i Žablju.\nKupovinu senćanske šećerane Kostiću mora da odobri Agencija za zaštitu konkurencije jer je tim pazarom svoj udeo na tržištu šećera u Srbiji povećao na 75 posto. Međutim, bez obzira na stav Agencije, kako saznajemo, novac italijanskom SFIR-u za senćansku fabriku je već uplaćen i njoj nema povratka u Sentu.\nIzvor :Dnevnik, 04.04.2016.\nVlada Srbije je na sednici 12. jula 2018. godine dala saglasnost da Republička direkcija za robne rezerve bespovratno isporuči…\nPrema podacima Vinogradarskog atlasa objavljenog prošle godine, u Srbiji bez Kosova i Metohije ima 22.159 hektara pod grožđem od…\nNefer praksa različitog kvaliteta proizvoda\nAnaliza niza prehrambenih proizvoda kupljenih u supermarketima u nekoliko članica Evropske unije pokazala je da se kvalitet proizvoda razlikuje….


HRV kritikuje Makedoniju\nIzbeglice i migranti na granici Grčke i Makedonije\nMeđunarodna organizacija za zaštitu ljudskih prava Hjuman rajts voč kritikovala je makedonsku policiju zbog, kako navodi, fizičkog zlostavljanja i vređanja izbeglica koji prolaze kroz Makedoniju na putu do EU\n“Očigledno je da Makedonija ima problem policijskog nasilja protiv azilanata i migranata, izjavila je Emina Cerimović, istraživač Hjuman rajts voča.\nU izveštaju od 59 stranica, naslovljen - “Kao da nismo ljudska bića: policijska brutalnost protiv migranata i azilanata u Makedoniji” – izneseni su primeri sa dokazima o zlostavljanju i verbalnim ispadima policije na granici Makedonije prema Grčkoj.\nTakođe se navode primeri zlostavljanja u pritvornom centru Gazi Baba u Skoplju u periodu između juna 2014. i jula 2015, kao i odsustvu zvanične istrage pomenutih incidenata.\nPrema izveštaju Hjuman rajts voča, izbeglice su bile izložene nehumanim i degradirajućim uslovima u pritvoru. Ljudi sa kojima je Hjuman rajts voč razgovarao, naveli su da su ih policajci vređali, šutirali i tukli pendrecima.


RTS :: Dodik: Srpska formirana sa namerom da bude nezavisna država\nRegion Dodik: Srpska formirana sa namerom da bude nezavisna država\nponedeljak, 13. jan 2020, 16:37 -> 20:29\nDodik: Srpska formirana sa namerom da bude nezavisna država\n"Mi smo politički cilj tog vremena redukovali Dejtonskim sporazumom i prihvatli da ostanemo u BiH koju čine dva entiteta i tri konstitutivna naroda", rekao je Dodik novinarima u Banjaluci, komentarišući izjavu predsednika Srbije Aleksandra Vučića da Republike Srpske ne bi bilo bez Srbije i da je Srpska jedan od prioriteta delovanja Srbije, a preneo je RTRS.\n"Te rasprave nisu završene i neophodno je da budu vođene zato što mnogi u BiH pokušavaju da drže lekcije i da nameću neke procese bez prava", istakao je Dodik.\nSrpski član Predsedništva BiH je rekao da je prvak u tome visoki predstavnik, koji je maltretirao celu javnost u BiH više od 20 godina, namećući rešenja koja su izvan Dejtonskog sporazuma i Ustava "i koji se u protekla dva dana drznuo da tumači Ustav".\n"Visoki predstavnik nije za to zadužen i ne može on da tumači Ustav, ali u nedostatku da radi bilo šta smisleno, onda se dodvorava Bošnjacima u Sarajevu, i to je njegov osnovni zadatak u ovom vremenu", rekao je Dodik.\nDodik je ocenio da se visoki predstavnik "dodvorava Bošnjacima tako što kritikuje Republiku Srpsku i preti da će on nešto u Savetu bezbednosti nekog da obavesti".\n"Neka izvoli, nije prvi put. Svaki put kada ode tamo da laže protiv Republike Srpske iznoseći netačne stvari pokupi ono što je pisala 'Slobodna Bosna' i neki drugi muslimanski mediji, i to prenosi kao stav u Savjet bezbjednosti. Naučili smo to, ništa nam to ne smeta", kaže Dodik.\n"Ovdje postoji narod koji živi ovu Republiku kao državu, svidjelo se to njemu ili ne. Neka obavještava koga hoće i Savjet bezbjednosti", istakao je Dodik.\n"Incko će morati da se navikne da je RS zagledana u Srbiju"\nDodik je naveo da će visoki predstavnik u BiH morati da se navikne na to da su Srbi u Republici Srpskoj zagledani u Srbiju.\n"Drago nam je da Srbija pomaže Republiku Srpsku i ja sam zahvalan rukovodstvu Srbije, prije svega, predsjedniku Aleksandru Vučiću za svu pomoć koju je Srpska dobila posljednjih godina", istakao je Dodik.\nPrema njegovim rečima, svi prethodni zvaničnici Srbije, od Slobodana Miloševića, Zorana Đinđića, Vojislava Koštunice, Borisa Tadića imali su dobar osećaj prema Republici Srpskoj, ali su svi imali različite mogućnosti da pomognu ili ne pomognu.\nOcenio je da Republika Srpska sada ima najveći oblik pomoći od Srbije, te da ima potencijal da se sama politički brani.\n"To je nešto što se prvi put pojavljuje i mi to pozdravljamo. Naš odgovor će biti da tražimo da oružane snage BiH što je više moguće zajedničkih vježbi organizuju sa Srbijom. Mislimo da je to sasvim normalno, da je potrebno i nije upereno protiv bilo koga", istakao je Dodik.\n(utorak, 14. jan 2020, 00:35) - anonymous [neregistrovani]\n(ponedeljak, 13. jan 2020, 17:48) - Rade [neregistrovani]


Omladinski serijal „Bumovci za vas kod kuće“: Origami čestitka - Portal Moj Bečej - Bečejske opštine iz ugla građana!\nSve što vam je potrebno jeste jedan list papira A4 formata\nPovodom vanredne situacije, članovi Bečejskog udruženja mladih pokrenuli su serijal emisija za mlađe i starije sugrađane, u cilju da ih motivišu da što više ostanu u svojim domovima i da im daju ideje kako da kvalitetno provedu slobodno vreme.\n– Drago nam je da možemo da pružimo makar mali doprinos koji će značiti ostalima,kaže Stasja Štrbački.\nOna je za ovu emisiju omladinskog serijala prikazala kako se, uz pomoć origami veštine, može napraviti čestitka za rođendan ili neku drugu priliku od samo jednog lista A4 formata.\nOznake: BečejBečejsko udruženje mladihBUMBumovciBumovci za vas kod kućečestitkamladiomladinaOrigamiOstanikodkuće


Skupština TK: Zakoni izmijenjeni, izvjestan povratak smijenjenih direktora škola u TK – TuzlaInfo.ba\nby nedim 13/05/2022\nSkupština Tuzlanskog kanton sa 18 glasova “za” i osam “protiv” usvojila je izmjene kantonalnih zakona o osnovnom i srednjem obrazovanju. To u praksi omogućava da se direktori osnovnih i srednjih škola vrate na funkcije s kojih su smijenjeni.\nZa ove izmjene glasala je aktuelna većina koju čine Stranka demokratske akcije (SDA), Demokratska fronta (DF), Socijaldemokrate (SD) BiH i Stranka za BiH.\nPodsjećamo, Skupština TK 30. aprila prošle godine usvojila je izmjene zakona o osnovnom i srednjem obrazovanju, a uz oba ta zakona i amandmane kojima se smjenjuje 121 direktor škola, 88 u osnovnim i 33 u srednjim školama te školski odbori. Većinu su tada činili Socijaldemokratska partija (SDP), Pokret demokratske akcije (PDA), Naša stranka (NS) i Savez za bolju budućnost (SBB). Ustavni sud Federacije Bosne i Hercegovine (FBiH) donio je presude kojima je utvrdio da amandmani usvojeni uz navedene zakone nisu u skladu s Ustavom.\n– Suština izmjena oba zakona je implementacija presuda Ustavnog suda FBiH u kojima se kaže da smjene direktora i školskih odbora nisu u skladu s Ustavom. Na ovaj način omogućavamo onima kojima su narušena prava, da na vlastiti zahtjev, mogu biti vraćeni na poziciju s koje su smijenjeni. Isto se odnosi i na 16 školskih odbora, koji su u trenutku smjene bili imenovani za stalno – kaže zastupnik SDA Midhat Čaušević.\nDruga intencija je, dodaje Čaušević, depolitizacija samog izbora direktora i školskih odbora, koji će sada imati tri člana, gdje se u istu ravan stavljaju osnivači, odnosno politika, kao i nastavničko vijeće i roditelji učenika, jer će svi imati po jednog člana.\n– U izbor direktora, uz redovnu proceduru, uključuju se nastavnička vijeća i vijeće roditelja. Vjerujemo da je ovo put ka depolitizaciji, posebno kada je u pitanju izbor direktora škola – zaključio je Čaušević.\nNa pitanje da li postoji mogućnost da direktori koji su sada na funkciji tuže Kanton i da se napravi ista situacija, Čaušević je rekao da je sve urađeno u skladu s presudama Ustavnog suda FBiH.\n– Presudama je jasno naznačeno da prekršen Ustav i Evropska povelja o ljudskim pravima i slobodama. Cilj je vratiti vladavinu prava i dati mogućnost da se stvari vrate u prvobitno stanje, odnosno da se ljudi vrate na pozicije s kojih su smijenjeni. Na njima je hoće li iskoristiti to pravo – kaže predsjednik Skupštine TK Žarko Vujović iz SD BiH.\nNa pitanje hoće li direktori koji ostanu bez pozicija nakon povratka “starih” direktora moći tužiti TK, Vujović kaže da poziva sve koji smatraju da su nečija prava povrijeđena da pokrenu apelaciju ili sudski postupak.\n– Suština ovih izmjena zakona je da će biti smijenjeno 720 ljudi, što članova školskih odbora, što direktora, a uslijedit će posljedice po TK od oko tri miliona KM. Na ovaj način se uvodi pravna nesigurnost, jer presuda Ustavnog suda BiH kaže da su narušena ljudska prava i slobode smijenjenih, a danas se to isto radi, iako se presudama kaže da to nije u skladu s Ustavom – kaže šef Kluba zastupnika SDP-a Dževad Hadžić.\nOn dodaje da je posebno zanimljivo to što je Vlada TK odustala od predlaganja ovih izmjena, kao i da je Ured za zakonodavstvo TK u mišljenju naveo da za ovim nema potrebe te jasno rekao da će iste posljedice imati zatečeni direktori koji će kasnije na sudu tražiti svoja prava, piše Faktor.


Korona virus i vakcine: Da li studenti u Srbiji zaista ne žele da se vakcinišu - Ozonpress :: internet portal\n„Ne sviđa mi se sve to što ljudi pričaju o njima, čekam da budu dodatno testirane ili dok ne budemo baš svi morali da se vakcinišemo“, kaže Džikić za BBC na srpskom.\n„Vakcine su neophodne kako bi se stekao kolektivni imunitet i zaštitilo zdravlje u što kraćem roku“, kaže Mina.\n„Mlađa generacija generalno nije previše zainteresovana za imunizaciju“, izjavila je Danijela Petrović iz Doma zdravlja u Kragujevcu za RSE.\nBranko Ružić, ministar prosvete, u saopštenju navodi da se studenti u velikoj meri prijavljuju za vakcinaciju, što „pokazuje visok stepen njihove zrelosti i odgovornosti“.\n„Svi moji prijatelji van fakulteta su skeptični – niti su se vakcinisali, niti planiraju“, navodi ona.\nBeogradski studenti mogu da se vakcinišu u Studentskoj poliklinici, u Studentskom gradu, kao i u domu „Karaburma“.\nTamo možda ode Dragana Simić, studentkinja Ekonomskog fakulteta, koja planira da se vakciniše jer, kako kaže, „treba da se zaštitimo koliko možemo“.\n„Ipak, mislim da vakcine nisu dovoljno ispitane, nekako je sve urađeno na brzinu i deluje mi usiljeno, a virus mutira i nismo potpuno zaštićeni“, navodi Simić za BBC na srpskom.\n„Svi moji su primili, ali ja nisam zato što radim od kuće i ne mrdam, tako da nije potrebno – tu sam gde sam, ne krećem se i ne ugrožavam nikoga“, navodi ona za BBC na srpskom.\n„Ne znam ni koju bih izabrala, znam i revakcinisane koji su se zarazili, ali svakako čekam leto ili jesen, tada će proći taj probni period“, navodi.\nNije se vakcinisao ni Uroš Jovanović, student Više elektrotehničke škole, koji smatra „da nije potrebno vakcinisati mlade, već samo starije“.\n„Korona, generalno, nije naivna, ali je previše medijski ispraćena i preveliko je zastrašivanje naroda“, kaže on za BBC na srpskom.\n„Vakcinisaću se ako nas budu uslovljavali“, kaže.\n„Mislim da su vakcine najbolji način da se zaštiti od rizika zaraze i sprečavanja širenja virusa“, kaže.\n„Takođe, ohrabruju podaci da je vakcina, kada je u pitanju prevencija teške ili kritične bolesti i hospitalizacije, pokazala 100 odsto efikasnosti“, saopšteno je iz britansko-švedske kompanije.\n„Potpuno je sigurno da je masovna vakcinacija jedini način da se epidemija stavi pod kontrolu“, navodi se u saopštenju Srpskog lekarskog društva.\nMilorad Jerkan, direktor Doma zdrava u Nišu, izjavio je za Južne vesti da broj vakcinisanih u tom gradu opada zbog „antivakcinaškog lobija i mladih“.\n„Mladi ljudi misle da su fizički jaki i da do njih virus ne može da dođe, a postoji i priča o mogućem sterilitetu (posle vakcinisanja)“, kaže.\n„Moramo da utičemo da se što više taj antivakcinalni lobi uništi“, navodi Jerkan.\n„Građani ne treba da nasedaju na besmislice (o vakcinama) koje po društvenim mrežama i u pojedinim medijima plasiraju neodgovorne osobe“, navode.\nSrđa Janković, takođe imunolog, o ljudima koji su korona virusom zaraženi posle vakcine kaže da je tu reč „najverovatnije reč o nepotpuno vakcinisanim osobama“.\n„Oni koji prime dve doze vakcine nakon perioda od oko tri nedelje su 97 odsto zaštićeni od korone – rizik da se zaraze je tri procenata“, rekao je Janković.\n„Kada je reč o Studentskoj poliklinici studenti dolaze po grupama od po šest u tačno određeno vreme, kako bi se izbegle gužve“, izjavio je ministar Ružić prilikom obilaska poliklinike, u četvrtak, 25. marta, navodi se u saopštenju Ministarstva prosvete.\n„Studentski domovi i fakulteti nisu mesto transmisije virusa, zbog toga dugujemo veliku zahvalnosti i studentima i profesorima i vanastavnom osoblju“, naveo je on.\n„Ideja je da imunizacija postane još dostupnija studentima, odnosno da oni koji žele da se vakcinišu ne moraju zbog toga da odlaze u domove zdravlja i druge medicinske ustanove“, kaže Minić, navodi se u saopštenju.\nRužić je takođe apelovao na sve građane da se vakcinišu „jer je to jedini siguran način da se pobedi virus korona“.\n„Apeli nadležnih i lekara mi ništa ne znače“\n„Apeli lekara ne utiču na mene – skeptična sam, ne verujem ničemu što nadležni u ovoj zemlji kažu, a lekarima ne verujem jer je politika previše umešana“, kaže.\n„To što oni pričaju mi ništa ne znači“, dodaje.\n„Njima je to u redu, ali meni je potreban duži period testiranja vakcina. Potrebni su neki dokazi da su one bezbedne“, navodi.\n„Imamo samo mogućnost prijava studentskoj službi u slučaju zaraze Kovidom-19 ili nekom drugom bolešću“, kaže Dragana Simić sa Ekonomskog.\n„Niko nas nije pozvao na vakcinisanje, niti nas obaveštavao o tome“, dodaje.\n„Njih više uopšte ne slušam, više mi znači šta će ljudi oko mene reći, oni koji su se vakcinisali, a među njima ima i nekih koji su se zarazili“, kaže.\n„Ne znam kako da se to promeni, jedino ako vidiš da vakcine stvarno deluju, a ne zato što nam to neko kaže“, navodi.\nKorona virus: U Srbiji preminulo 36 ljudi, bolnice skoro popunjene – Izrael revakcinisao više od pola stanovništva\nKorona virus: Predlog da se antivakseri u Srbiji zabrane na društvenim mrežama, Fajzer testira vakcine na deci\nRadnik 25/03/2021 u 16:28 Odgovorite\nSurova istina je da je doslo do velikog pada vakcinisanja\nMogu na tv da pricaju sta hoce ali istinu cujete od lekara i sestara koji kazu da je pad veliki\nPrvi udar je prosao i svakih sat vremena smo slusali da smo drugi u evropi a treci u svetu a sada……


Nedopustivo iznošenje detalja iz istrage – Nadlanu.com\nNedopustivo iznošenje detalja iz istrage\nObjavljeno 21. sep 2011. / 12:09:12\nBEOGRAD, 21. septembra 2011. (Beta) – Ministar zdravlja Zoran Stanković izjavio je u sredu da je nedopustivo i nezakonito saopštavanje javnosti podataka iz istrage o zloupotrebama u nabavci vakcina.\n“Izjave koje su u utorak date izlaze iz okvira zakonom odredjenih radnji. Nedopustivo je javno saopštavanje podataka iz istrage i mora se poštovati procedura”, rekao je Stanković na konferenciji za novinare, ne precizirajući na koga je mislio.\nMediji su u utorak preneli izjavu ministarke pravde Snežane Malović koja je rekla da je u pretkrivičnom postupku utvrdjeno da su neke informacije o vakcinama, koje je bivši ministar zdravlja Tomica Milosavljević iznosio u javnosti, stigle od uhapšene bivše direktorke Republičkog zavoda za zdravstveno osiguranje Svetlane Vukajlović.\nOna je dodala da treba utvrditi da li je Milosavljević znao da su netačni podaci koje je dobijao od Svetlane Vukajlović.\nSvetlana Vukajlović, direktor firme Jugohemija farmacija Vladimir Gravar i vlasnik preduzeća Detap Ljubomir Pavićević uhapšeni su zbog sumnje da su učestvovali u zloupotrebama u nabavci vakcina protiv novog gripa i oštetili budžet za 1,27 miliona evra.


(video 13' 12'')\nDüsseldorf, Germany, 2014.\nVideo instalacija nastala u toku rezidencijalnog boravka umetnika u Düsseldorfu 2014. godine. Projektuje refleksiju na naglu promenu koju kreira nepoznata lokacija, društveni sistem i tretman. Lutanjem na “tuđem“ i nepoznatom terenu sugeriše na promenu i prilagođavanje organizma na nove uslove, sistem, kulturu, ponašanje, ekonomiju, geografske uslove... Čineći svesnu težnju za promenom i prilagođavanjem u funkcionisanju organizma u formi integracije umetnosti u svakodnevni život i traganje za njom kroz proces adaptacije.\nU takvom procesu stavljajući sebe u neposrednu opasnost u savladavanju terena i koristeći se suspenzijom čula. Ne stvarajući veštačko, već suptilno ponašanje koje uz koriščenje tela gradi novo iskustvo, refleksiju, redefiniše i instalira odnos u novom sistemu.\n“Slepost” kreira tenziju i napetost u funkcionisanju koja omogučuje potragu za umetničkim delom (umetnošću), potragu za sigurnim mestom, ustaljivanjem i prilagođavanjem u novi sistem. Potraga mogučnostima kroz odnos između vidljive i nevidljive sfere, tako da se ne oslanja samo na iskustvo i intuiciju koji nisu dovoljni. . Već na ekstremnosti, liniju kretanja, sredinu, uslove... Tako da držati kontrolu u “izgubljenoj” situaciji omogučuje delovanje uhođavanja i adaptaciju, da se integriše umetnost u svakodnevni život, kao u hodanju, stvaranju ili realizaciji umetničkog rada.\nProjekat se uobličio u video instalaciju uz krevet kao simbolom sigurnog mesta, mesto za snove, mesto gde umetnost neretko nastaje ili sanja, mesto za tajne... Tako da se predstavljena akcija publici prikaže kroz evidenciju normalnosti. Gde je pitanje kontole i destinacije za sigurnim mestom postaje neophodni segment potrage i cilja.


Čak 57% firmi u HR nespremno za prelazak na digit. tehnolog\nTanjug 21. decembra 2020. 14:33\nZAGREB – Čak 57 posto hrvatskih preduzeća ne oseća se spremno da na aktuelnu krizu odgovori primenom digitalnih tehnologija, pokazuje\nistraživanje koje su sproveli revizorsko-konsultantska firma EY i Algebra MBA.\nIstovremeno, postoje i kompanije koje nisu morale bitnije da menjaju način rada usled pandemije jer su svoje poslovne modele smatrale dovoljno otpornima na novonastale okolnosti, a u tome prednjače marketinške agencije i IKT sektor, prenosi portal Seebiz.\nCilj istraživanja, u kojem je učestvovalo više od 200 preduzeća, bio je da se utvrdi u kojoj su meri hrvatske organizacije prihvatile digitalnu transformaciju kao odgovor na izazove poslovanja u uslovima pandemije i kojim aktivnostima i procesima posvećuju najviše pažnje u ovom tranzicionom periodu.\nUkoliko se po strani ostavi pandemija, glavni pokretači digitalne transformacije organizacija su potreba za većom produktivnošću (25%), bolje i kvalitetnije korisničko iskustvo (22%), te stvaranje novih digitalnih poslovnih modela (13%), prema rezultatima istraživanja.\nBrže prihvatanje novih tehnologija u poslovanju, promena načina rada i brži razvoj novih proizvoda i usluga glavne su promene koje organizacije očekuju kao trajnu posledicu krize, a 60 posto ispitanika procenilo je da im za normalizaciju poslovanja i dostizanje predkriznog nivoa poslovanja neće biti potrebno više od šest meseci.\nSpremnost uslužnih delatnosti (poput iznajmljivanja, zapošljavanja, putničkih agencija, održavanja i drugih pomoćnih i administrativnih delatnosti), za prelazak na digitalne tehnologije je međutim na niskom nivou.\nČak 62 posto ispitanih firmi u ovom sektoru misli da je nespremno ili krajnje nespremno za primenu disruptivnih trendova i digitalnih tehnologija u poslovanju, što je lošiji rezultat od proseka istraživanja (57 posto). Ipak, dve trećine firmi iz uslužnog sektora spremno je da krene u smeru strateškog repozicioniranja, što pokazuje veliku svesnost o potrebi za promenom – najveću u ovom istraživanju.\nPrerađivači, iako svesni potrebe ulaganja u digitalnu transformaciju, nemaju jasnu viziju ulaganja u digitalnu transformaciju ili je ona tek u izradi, što je reklo čak 50 posto ispitanih kompanija iz tog sektora.\nČak 40 posto ispitanih iz prerađivačke industrije smatra da je automatizacija procesa glavni prioritet za razvoj njihovih firmi u budućem razdoblju, ali istovremeno četvrtina njih (26 posto) smatra da je nedostatak kompetencija zaposlenih u oblasti digitalnih tehnologija najveća prepreka za modernizaciju poslovnih procesa.\nNimalo ne iznenađuje da se kompanije iz IKT delatnosti osećaju najspremnijima za poslovanje u novonastaloj situaciji (73%) i da su najmanje morale da menjaju svoje poslovne procese. Gotovo 80 posto IKT firmi nastavilo je da koristi dosadašnje modele poslovanja, dok je tek 10 posto krenulo da razvija nove modele.\nKompanije u finansijskoj i osiguravajućoj industriji takođe su iznad proseka jer ih 72 posto tvrdi da je digitalna transformacija i inače bila deo njihovog poslovnog plana, a 68 posto veruje da je mogu i dalje unaprediti.


Čelsi - Lids Junajted, Fudbal - Predlog tip - 05/12 2020\nSubota, 05/12 - Fudbal, Engleska, Premijer liga\n05/12Čelsi vs Lids Junajted1X2tip: 1\nJedan od najzanimljivijih mečeva u okviru ovog kola Premijer lige se igra na \_"Stamford Bridžu\_" gde će fudbaleri Čelsija dočekati Lids. Duel između ove dve ekipe je zakazan za 21 čas.\nFudbaleri Čelsija igraju sjajno ove sezone i sigurno je da su jedni od najozbiljnijih kandidata za osvajanje trofeja. Trenutno se izabranici Frenka Lamparda nalaze na trećem mestu na tabeli uz samo dva boda manjka u odnosu na prvoplasirani Totenhem, sa kojim su između ostalog u prošlom kolu remizirali na svom stadionu i tako propustili lepu priliku da se popnu na čelo tabele. Ipak, sredinom nedelje su "plavci" odigrali jedan fantastičan meč u okviru petog kola Lige šampiona u kom su deklasirali aktuelnog osvajača Liga Evrope, ekipu Sevilje sa 0:4, i to u sred Andaluzije, zbog čega sasvim sigurno u lepom raspoloženju dočekuju Lids.\nBez ikakve sumnje je plasman u Premijer ligu veliki uspeh za izabranike Marsela Bjelse, i sigurno je da će ovaj tim učiniti sve što je u njihovoj moći da opstane u društvu najboljih, što će naravno ove sezone biti primarni cilj. U ovom trenutku se novajlija u ligi nalazi na sjajnom dvanaestom mestu na tabeli a do sada su osvojili četrnaest bodova. U prošlom kolu su izabranici Marsela Bjelse odigrali jedan fantastičan meč na gostovanju kod favorizovanog Evertona u kom su slavili sa 0:1, iako izabranici Karla Ančelotija igraju sjajno ove sezone. Pre toga je Lids remizirao i na svom terenu protiv Arsenala, kada nije bilo golova.\nKada se sve sabere i oduzme sigurno je da je Čelsi veliki favorit na ovom susretu, pošto na papiru imaju daleko kvalitetniji sastav, a sigurno je i da su dosta više motivisani kada je ovaj duel u pitanju pošto im eventualni trijumf čak može doneti i plasman na prvo mesto na tabeli. Zbog svega toga vam savetujemo da odigrate 1 koji kladionica Bet365 plaća sa kvotom 1.50.


žene zabavljanje oglasi, Dejting-Sajt\nŽene Zabavljanje Oglasi\nDa li tražite partnera? Prelistajte profile u nastavku i možda baš nađete svog savršenog partnera. Stupite u kontakt s njima i dogovorite dejt ove nedelje. Naš sajt ima na 1000 članova koji ne mogu da dočekaju da se druže sa nekim kao što ste Vi! Registrujte svoj 100% besplatan nalog sad\nJos uvek verujem u ljubav!\nNezna,osecajna, pomalo luckasta, bas bas blesava i mazna, :)


Par hiljada evra za dvije decenije besplatne energije – ASinfo Portal\nPar hiljada evra za dvije decenije besplatne energije\nBANJALUKA – Usvajanjem novog Zakona o Obnovljivim izvorima energije građani u Republici Srpskoj imaće priliku da proizvode struju za vlastite potrebe, a da eventualne viškove usmjere u distributivnu mrežu i da po osnovu toga dobiju umanjen račun.\nNaime, oni će biti „prosumeri“, odnosno proizvođači i potrošači istovremeno iz energije sa solarnih panela postavljenih na svojim kućama ili drugim objektima. Tako će postati energetski održivi, svoje troškove struje će svesti na minimum, rasteretiti mrežu i na sve to će biti ekološki prihvatljivi.\nDa bi došli do tog statusa, potrebno je da se zakon usvoji, kao i podzakonska akta koja bi detaljnije definisala ova pitanja. Stručnjaci predlažu da se prepiše model koji je uvela Srbija.\nTamo, naime, građani i firme koji žele da instaliraju solarne panele i proizvode električnu energiju za sopstvenu potrošnju to mogu da urade u tri koraka.\nVlada Srbije je usvojila uredbu kojom je značajno pojednostavila procedure gdje se cijeli posao može završiti bez kontakta sa državnom administracijom.\nZa solarne panele nisu potrebni lokacijski uslovi, rješenje o građevinskoj dozvoli, odobrenje o instalaciji i probni rad, a poslije kupovine i montaže panela građani se obraćaju snabdjevaču nakon čega se priključuju na mrežu.\n„Prosumeri“ kupuju dvosmjerno brojilo preko kojeg se prati proizvodnja i potrošnja, a Elektrodistribucija (EDS) Srbije ima pet dana da ih spoji na sistem.\nŠto se papirologije tiče – sa snabdjevačem, u ovom slučaju EDS-om, potpisuje se novi ugovor, a Elektrodistribuciji se dostavlja izjava izvođača radova da je sve izvedeno u skladu sa propisima i standardima.\nDok sa jedne strane nadležni u Republici Srpskoj rade na zakonu i aktima kojima će se urediti ova oblast, potrudili smo se da saznamo koliko će novca biti potrebno za ovu investiciju, kakve predispozicije mora da ima objekat koji će nositi panele te koliko će trebati vremena da se cijeli projekat isplati.\nI planinsko sunce može proizvoditi struju\nZa potrebe ovog teksta u susret su nam izašli stručnjaci iz preduzeća „ETMAX“ iz Banjaluke, sa dugogodišnjim iskustvom u oblasti solarne energije i brojnim referencama.\nKako pojašnjavaju, solarne elektrane mogu da se postavljaju na različitim objektima, konfiguracijama terena i u različitim klimatskim zonama.\nU zavisnosti od predispozicija zavisi i produktivnost i isplativost projekta.\nMeđutim, dodaju oni, tehnologija i oprema za solarne elektrane izuzetno je razvijena, a svakodnevno pristižu i nova rješenja koja, na primjer, omogućavaju funkcionalno korišćenje energije sunca i u uslovima kao što su planinska područja sa manjim brojem sunčanih sati.\n„Prilikom projektovanja i izgradnje solarne elektrane su važne pripremne aktivnosti, tokom kojih se vrše procjene i utvrđuju relevantni parametri, koji su bitni za funkcionisanje buduće elektrane. „ETMAX“ klijentima obezbjeđuje stručnu podršku od strane inženjerskih timova u okviru Projektnog biroa. U pripremnoj fazi se uzimaju u obzir svi bitni elementi i klijentima se daju optimalne preporuke, jer svaka solarna elektrana ima određene specifičnosti i rješenja“, kažu u ovom preduzeću.\nPojašnjavaju kako brzina izgradnje i postavljanje panela zavisi od više faktora, ali da cijeli posao traje od pet do deset radnih dana. Naravno, sve pod uslovom da objekat ne zahtjeva dodatne pripremne radove.\nPrema njihovim riječima dosta toga utiče na ukupnu vrijednost investicije poput instalisane snage, nagiba krova, ali i specifičnih zahtjeva klijenata ukoliko ih ima.\nTakođe, izuzetno važni elementi koji određuju cijenu su dizajn elektrane, vrsta i kvalitet opreme koja se ugrađuje, projektovanje i izvođenje radova na stručan i kvalitetan način.\n„Sve navedeno može u velikoj mjeri usloviti i koliko će elektrana trajati i raditi u punom kapacitetu, zato je važno povjeriti izgradnju bilo kojeg, pa tako i mini postrojenja za proizvodnju solarne energije licenciranim, provjerenim i stručnim kompanijama poput naše. Zavisno od svega navedenog cijena može da oscilira i do 50 odsto“, ističu u „ETMAX-u“.\nGeneralno, kada se u obzir uzmu trenutno važeće tržišne cijene, može se reći da je po kilovatu instalisane snage potrebno izdvojiti između 650 i 850 evra.\nInvesticija isplativa već nakon pet godina\nProsječni period za povrat investicije solarne elektrane na kući od 100 kvadrata, koja proizvedenu energiju koristi za svoje potrebe i isporučuje viškove u distributivnu mrežu, za koje kasnije povlači potrebne količine električne energije je između pet i sedam godina.\nU „ETMAX-u“ kažu kako je mini solarna elektrana objekat predviđen da traje 25 godina, s tim da može trajati i znatno duže te da je isto toliko i garantni rok koji daju za panele koje ugrađuju.\nGarantni rok invertora iznosi tri godine i može se produžiti do sedam godina. Ugovorom se može definisati i održavanje elektrane i njene opreme.\n„Ono što je važno istaći kada se govori o životnom vijeku instalirane elektrane, funkcionalnosti i produktivnosti, izgradnja elektrane povjeriti stručnoj kompaniji, sa provjerljivim referencama i iskustvom u radu. Jer, greške mogu biti skupe i nekad se teško ispravljaju, zato je važno da se od početka procesa angažuje struka, da biste dobili dugoročno najbolje i održivo rješenje“, zaključuju oni.\nInače, Elektroprivreda Republike Srpske krenula je u pilot projekat kako bi vidjela u kojoj mjeri će „prosumeri“ uticati na rad i kvalitet distributivnog sistema.\nKažu kako je sistem sve opterećeniji, novih potrošača je sve više, što svakako utiče na parametre stabilnosti mreže, a time i parametre kvaliteta isporuke.\nProjekat je zamišljen tako da se na lokalitetu jedne trafostanice (jednog izvoda) izgradi i izvrši priključenje određenog broja malih solarnih postrojenja.\n„Kontinuiranim mjerenjima ključnih parametara mreže prije i nakon izgradnje solarnih postrojenja će se argumentovano pokazati kako će priključenje i integracija očekivano većeg broja kupaca-proizvođača u budućnosti uticati na rad distributivnog sistema, kako sa aspekta tokova snaga i negativnog povratnog uticaja, tako i sa aspekta kvaliteta“, kazali su u ERS-u za CAPITAL.\nZa preduzeća u metalskoj i drvnoj industriji grant od 2,25 miliona evra\nNastaće kolaps ako osnujete Agenciju za lijekove


Počinje izgradnja vodovoda za više dijelove banjalučkog naselja Česma\nRješavanje višedecenijskog problema nedostatka vode u višim dijelovima banjalučkog naselja Česma, u kojima je posljednjih godina intenzivno naseljavanje novog stanovništva, započeće krajem ovog mjeseca nakon što je izabran izvođač radova, saopšteno je iz Gradske uprave\nRiječ je o prvoj fazi ovog projekta vrijednog 534.700 KM, koji bi na kraju trebalo da dovede do toga da svi dijelovi Česme imaju normalno vodosnabdijevanje.\nPrema podacima gradskog Odsjeka za javne nabavke, izgradnja prve faze ovog projekta biće povjerena preduzeću "Niskogradnja" iz Laktaša.\nIz Gradske uprave navode da je za početak rješavanja problema vodosnabdijevanja stanovnika Česme planirana izgradnja sistema koji bi snabdijevao potrošače do 400 metara nadmorske visine.\n"Prva faza u izradi ovog sistema je izgradnja rezervoara kapaciteta 500 kubnih metara u četvrtoj visinskoj zoni", navode iz gradskog Odjeljenja za komunalne poslove.\nU narednoj fazi, odnosno tokom naredne godine, nakon izgradnje elemenata primarne slijedi izgradnja sekundarne mreže vodosnadbijevanja i rješavanje problema za korisnike mreže u trećoj i četvrtoj visinskoj zoni, navodi se u saopštenju.\nU naselju Česma je omogućeno vodosnabdijevanje potrošača koji pripadaju prvoj i drugoj zoni vodosnabdijevanja, ali ne i viših dijelova, odnosno treće i četvrte zone, zbog čega je Gradska uprava intenzivirala aktivnosti na rješavanju ovog problema, koji mještane ovih dijelova naselja muči godinama.


Borko Stefanović: Grudva iz Kruševca postala je lavina - Infobrif\nBorko Stefanović: Grudva iz Kruševca postala je lavina\nObjavljeno 25.01.2019. u 07:25\nBEOGRAD – Lider Levice Srbije Borko Stefanović izjavio je da nije neophodno da opozicija predvodi kolonu na protestima, iako Savez za Srbiju „svom snagom“ podržava okupljanje i šetnju gradjana.\n„Grudva iz Kruševca postala je lavina i neka lice protesta budu ljudi, gradjani besni zbog laži, kriminala vlasti, kradje, nezaposlenosti, odlazaka u inostranstvo, zbog huškanja i deljenja ovog naroda“, rekao je Stefanović za list Danas.\nPovodom kritika da protesti neće biti uspešni ukoliko ne budu politički artikulisani, odnosno ukoliko se u njih ne uključe političke stranke, Stefanović je ocenio da protesti jesu „politički artikulisani“, ali da nisu stranački i naglasio da je to dobro.\nStefanović je naveo da organizatori sami oblikuju zahteve koje SzS podržava, a prema njegovim rečima cilj šetnji je ispunjenje zahteva i otvaranje medija, hapšenje kriminalaca i „omogućavanje povratka države u Srbiju pošto su je naprednjaci oteli“.\nMinistar prosvete najavio smene početkom drugog polugodišta\nTokom noći jedna saobraćajna nezgoda, lakše povređen muškarac


Mozda o ukusima ne treba posebno polemisati i raspravljati, ali mozemo ih razlikovati i komentarisati u saznajno-afirmativnom smislu. Preferiranje odredjenog modnog stila i pridavanje znacaja licnom izgledu ili imidzu, zavisi u odredjenoj meri i od psihologije svakog horoskopskog znaka ponaosob. Upoznati sto bolje psiholoski profil odredjenog znaka donosi obilje raznovrsnih informacija o mnogim slicnostima i razlikama koje postoje medju nama. Takodje, kroz upoznavanje slicnosti i razlika dajemo sebi mogucnost i da ih prihvatimo... OVAN Osobe rodjene u ovom znaku vise preferiraju opusteniji i lezerniji stil. Najbolje se osecaju u nekim sportskim modelima odece i obuce. Desava im se da se cesto pojavljuju u istom ili slicnom izdanju, mada umeju i hrabro da eksperimentisu. Visi tip ovog znaka obraca paznju na firmiranu garderobu, ali obavezno onu u kojoj se oseca udobno i skoro nikako ne robuje modnim trendovima. Dok, nizi tip ovog znaka u brzini ume da navuce na sebe ono sto mu se prvo nadje pod rukom i ne obazire se posebno na reakciju okoline, kako god da izgleda u stilu "apa trapa". Njihovoj psihologiji odgovora izvesna "uniformisanost" u izboru odece, stilu i imidzu. BIK Ove osobe su po svojoj prirodi velike estete, ali su takodje i prakticnog duha. Oni osmisljavaju svoj stil i vole da izgledaju lepo sebi i svojoj okolini. Imaju smisao i ukus pri izboru garderobe, obuce ili pri uklapanju razlicitih modnih detalja i nakita. Pridaju paznju stilu i izgledu, tako da izgledaju dopadljivo, elegantno i obicno u nekom klasicnom ili retro fazonu. Ipak, imaju meru do koje su spremni da ulazu u svoj izgled i nisu rasipni. Visi tipovi ovog znaka strogo vode racuna o kriterijumu, da li im nesto dobro stoji, dok nizi tip uporno prati modni trend i ume da mu "robuje" ili da izgleda provokativno. Preporucljivo je da ih konslutujete za svoj izgled, jer uvek ce vam dati dobar savet.\nBLIZANCI Za njih se moze reci da praktikuju od "svega po malo", te umeju vesto da kombinuju razne modne stilove ili da se pojavljuju od elegantnih i reklamnih do sportskih izdanja. Obicno garderobu i obucu biraju shodno datoj situaciji ili odredjenom mestu na kojem se pojavljuju. Vrlo su savremeni, ali ne svrstavaju se u grupu onih koji robuju modnom trendovima jer prave jasnu razliku izmedju sadrzaja i forme. Odgovoraju im savremeni, trendi, metro ili kezo stilovi. Visi tipovi ovog znaka od raznih krpica i sitnica umeju da sklope sjajne modne aranzamane, dok nizim tipovima ne pomazu mnogo ni gotove kreacije jer celopkupni utisak umeju da pokvare sa nekim pogresnim detaljem.\nRAK Oni su veliki romanticari po svojoj prirodi i uvek teze nekom stilu koji ce ih prikazati u odredjenom romansijerskom izdanju. Dame preferiraju zenstvenost i eleganciju od garderobe, do obuce i nakita. Dok, gospoda izgledaju vrlo reprezantativno, elegatno i uredno. Uz pazljivo odabranu garderobu vazni su im i detalji kao sto su nakit, tasne i razne sitnice ili ukrasi. Umeju da kombinuju razlicite stilove ali nisu ekstremni, osim nizeg tipa ovog znaka koji ume da pretera u provakciji ili sa neskladnim detaljima i bojama. Posebno su vesti u tome da "ozive" neke starije retro modele koje cuvaju u svojoj garderobi, ali to cine sa dosta ukusa i stila, te i "staro" na njima izgleda kao "novo" i dopadljivo. LAV Ove osobe posebnu paznju pridaju svom izgledu i imidzu, bez obzira da li ce prosetati dnevnom i spavacom sobom ili ce se pojaviti na nekom prijemu, uvek ce biti skockani kao za reklamu ili u glamuroznom stlu. Imaju ukusa i uvek vode racuna o utisku koji zele da ostave na okolinu, posebno visi tip ovog znaka. Dok nizi tip ume da preteruju sa avangardnim i slobodnijim izazozovnim modelima, skupocenostima, nakitom i raznim detaljima. Dame zaista umeju da "blistaju" i pazljivo biraju svaki detalj koji ce ih predstaviti u punom sjaju, a za gospodu se moze reci da su vrlo elegantni i rafinirani u svom stilu. Njima je zaista vazno da vas zadive svojom kompletnom pojavom, a po potrebi i da vas fasciniraju.\nDEVICA Prepoznatljivi su po svojoj urednosti i uvek se trude da izgledaju prikladno, te izbor svoje garderobe prilagodjavaju situaciji u kojoj se nalaze. Vise preferiraju diskretan stil i nisu posebno zainteresovani za modne trendove, ne vole da eksperimentisu i skrecu paznju okoline. Obicno biraju garderobu ili obucu u kojom mogu da se osecaju prijatno i opusteno. Oni ne robuju modnim tredovima koliko god nesto bilo popularno ili in, ako smatraju da to ne prilici njihovom liku ili delu. Visi tip ovog znaka ume da ispuni sve kriterije ukusno odevene osobe, na njima je sve "pod konac" uredno, ispeglano i cisto. Dok nizi tip, povremeno ima problema sa uklapanjem boja ili sa raznim detaljima.\nVAGA Ove osobe imaju ukusa i dara za ukrasavanjem, te sve sto obuku ili imaju na sebi sa posebnim sarmom oni umeju sve i da nose. Posvecuju veliku paznju svom izgledu od izbora garderobe i obuce do nakita i najsitnijih detalja, jer izuzetno im je vazno da izgledaju lepo i vrlo prefinjeno. Ne samo da prate modne trendove vec su i vrlo angazovani u osmisljavanju novih kreacija. Poznato je da je vecina cuvenih modnih kreatora rodjena, bas u ovom znaku. Umeju da kombinuju razlicite stilove od elegatnih i klasicnih do ekstravagantnih, i od svakodnevnih do onih "paradnih" ili visokog glamura. Oni izgledaju ukusno i elegantno cak i u nekim slobodnijim ili provokativnim modelima, narocito visi tip ovog znaka. Preferiraju razne detalje, ukrase, nakit i skupocenosti.\nSKORPION Osobe koje umeju vrlo pronicljivo da skrenu paznju na sebe uvek kada to zele, te shodno svojim namerama biraju i odredjeni stil ili imidz. Posvecuju paznju izboru garderobe, obuce i detalja, ali je izgled u funkciji njihovog raspolozenja, ciljeva i namera. Imaju ukusa i meru kada odluce kako zele da izgledaju ili sta zele da ostvare, posebno visi tip ovog znaka. Prate aktuelnosti i modne trendove, ali im ne robuju. Oni se sjajno snalaze u kombinaciji razlicitih stilova od elegatnog, romanticnog, radnog i kezo do izazovnog i provokativnog, ali ponekad mogu i da vas iznenade potpuno novim izgledom i izdanjem. Nizi tip ume da preteruje sa provokativnim detaljima ili sa nekim pomalo "mracnim" imidzom.\nSTRELAC Oni su dovoljno odvazni da izgledaju "drugacije". Zainteresovani su za sve sto je novo, aktuelno ili u trendu, ali biraju samo ono sto odgovora njihovim licnim kriterijumima. Ne vole da im neko namece ili diktira pravila oblacenja i ne robuju modnim trendovima. Uglavnom se opredeljuju na osnovu kriterijuma "dopadljivosti" u svom izboru ili subjektivne procene sta je dobro za odredjenu priliku. U sustini vise preferiraju garderobu i obucu u kojoj mogu da se ose�aju nesputano, prijatno i opusteno, kao i za neke sportske ili causal kombinacije. Nizi tip ovog znaka ume da ponasa pomalo iskljucivo po principu "crno-belo" ili da u izvesnom smislu preteruje u duzem forsiranju iste garderobe i stila.\nJARAC Sa njima je tesko doziveti vece iznenadjenje ili sok, jer oni uglavnom izgledaju uredno i pristojno. Vode racuna o svom izgledu u tom smislu da se oni prvenstveno osecaju prijatno, te vise preferiraju udobnu i prakticnu garderobu koja ce zadovoljiti prirodu njihove uloge ili angazovanosti. Obicno im najvise odgovoraju klasicna elegancija, retro stil ili neka diskretna i neupadljiva izdanja. Nisu pristalice modnih trendova i ne zele da ih izbor garderobe, obuce ili modnih detalja previse opterecuje. Nizem tipu ovog znaka ume da se pripise odustvo smisla za slaganjem boja, preterivanje sa "mrtvim tonovima" ili oskudnost sa izborom modnih detalja i nakita, narocito kod dama.\nVODOLIJA Koliko god da ih dobro poznajete, ove osobe uvek mogu ponovo da vas iznenade i pomalo sokiraju sa nekim modnim novitetima ili sa promenama u svom izgledu. Pazljivo prate sve aktuelnosti i modne trendove, ali posebno imaju potrebu da unesu neki licni pecat u svoj izgled i veoma su originalni u osmisljavanju razlicitih kreacija. Vesto kombinuju razlicite stilove i vrlo su odvazni da spoje nesto potpuno razlicito ili "nespojivo". Oni mogu da se pojave u svakakvim izdanjima ili da se igraju sa kontrastima u izboru garderobe, modnih krpica i detalja ili nakita. Ujedno, kod njih su zastupljeni i svi stilovi od avangarde, elegancije i visokog glamura do causal trenda, radnih kombinezona i sportske ili neke izletnicke varijante. RIBE Ove osobe u zavisnosti od svoje psiholoske i emotivne faze kroz koju prolaze menjaju i odnos prema garderobi ili izgledu. Uglavnom vole da biraju garderobu, obucu, razne detalje i nakit sa kojim ce izgledati lepo i moderno. Medjutim, desava se povremeno kao da im je svejedno sta oblace ili kako izgledaju jer su prekupirani i koncentrisani na nesto "vaznije". Obuca im je posebno vazna. Oni preferiraju romanticnost, tako da dame neguju neki poseban stil koji istice njihovu zenstvenost i senzualnost. Umeju da izgedaju vrlo privlacno i zavodljivo, ali i provokativno. Sjajno se snalaze u kombinaciji starih ili retro i novijih modnih detalja ili nakita. Nizi tip ovog znaka, ume da napravi greske krajnje neprimerenog izgleda za odredjenu priliku, spajanjem nekladnih detalja ili sa preteranim provokacijama u imidzu.


Premijer Zvizdić objavio: Veliki rast bh. izvoza, ove godine smo izvezli 12 posto više nego lani, rastu investicije, a javni dug u padu – nick\nPredsjedavajući Vijeća ministara Bosne i Hercegovine Denis Zvizdić izrazio je zadovoljstvo zbog činjenice da su i u prvoj polovini 2018. godine nastavljeni pozitivni trendovi ekonomskog rasta, razvoja i zapošljavanja, uprkos negativnoj predizbornoj retorici i stalnom kreiranju političkih tenzija.\nIz Zvizdićevog kabineta saopćeno je da BDP i dalje raste po stopi iznad tri posto, a zabilježeno je i značajno povećanje fizičkog obima industrijske proizvodnje od skoro pet posto, posebno u sektoru prerađivačke industrije.\nNajznačajniji vanjskotrgovinski partneri BiH su Njemačka, Austrija, Italija, Srbija, Hrvatska, Slovenija, Turska i Holandija, najvažnija izvozna tržišta: Njemačka, Hrvatska, Italija, Srbija, Austrija i Slovenija, dok izuzetan razvoj ekonomskih odnosa i rast izvoza imamo i s Turskom, Rusijom i Kinom.\nU prvom kvartalu 2018. godine nastavljen je pozitivan trend rasta direktnih stranih investicija, koji je na primjer u 2017. godini bio za 58 posto veći nego u 2016. godini, što je rezultat provedenih reformi i značajnog unapređenja poslovnog ambijenta – navodi se u saopćenju.\nDodaje se da BiH postaje sve atraktivnija destinacija za nove strane investicije i zbog toga je neophodno da se prestane sa dezintegrativnim idejama, a nastave aktivnosti na ukupnoj reintegraciji i unapređenju ambijenta političke i pravne sigurnosti, jer će takvi procesi biti ključne poruke u budućim procesima povećanja domaćih i privlačenja stranih investicija.\n– Javni dug BiH je u 2017. godini smanjen za 750 miliona KM. Bosna i Hercegovina je i dalje najmanje zadužena zemlja u regionu, sa najboljom strukturom vanjskog duga i najnižim nivoom u odnosu BDP. Broj zaposlenih u BiH je u maju 2018. prvi put prešao brojku od 800 hiljada, što predstavlja optimističan trend u realizaciji najvažnijeg zadatka svih nivoa vlasti u BiH, a to je otvaranje novih radnih mjesta – navodi se u saopćenju.\nZbog toga, predsjedavajući Zvizdić ponovo poziva sve političke i društvene faktore, posebno one koji korištenjem radikalne retorike i plasiranjem provokativnih ideja kontinuirano remete političku stabilnost, da vrate fokus na životna pitanja i ključne prioritete koji su važni za građane BiH, kao što su EU integracije, stabilnost, ekonomski prosperitet, posvećenost mladima i poboljšanje životnog standarda – saopćeno je iz Kabineta predsjedavajućeg Vijeća ministara BiH Denisa Zvizdića.


Počela izgradnja Fruškogorskog koridora - N1\nBiznis Autor:Beta01. maj. 202108:3625 komentara\nIzgradnja Fruškogorskog koridora, auto-puta od Novog Sada do Rume dugog 47,7 kilometara, počela je, a planirano je da radovi budu završeni za tri godine.\nKroz Frušku goru biti probijen tunel dužine 3,5 kilometra, koji će biti najduži u Srbiji i izgrađen most preko Dunava kod Kovilja dužine 1,8 kilometara.\nVrednost projekta je 606 miliona evra, a glavni izvođač radova je kineska kompanija CRBC.\nObeležavanju početka radova na izgradnji Fruškogorskog koridora prisustvovao je predsednik Srbije Aleksandar Vučić koji je rekao da će ta brza saobraćajnica povezati južnu Bačku sa Sremskim okrugom i Mačvom, olakšati transport kamiona u tom delu i omogućiti brži prevoz putnika.\nCitirajući srpskog književnika Miloša Crnjanskog ocenio je da time „strmoglavo grabimo u budućnost“ i da se rade velike stvari za zemlju.\nIstakao je da država može da podnese trošak izgradnje Fruškogorskog koridor od 606 miliona evra i da je optimista da će rast bruto domačeg proizvoda ove godine biti sedam odsto, iako je bio planiran rast od šest odsto.\nNajveći doprinos rastu u prvom kvartalu od preko jedan odsto, po njegovim rečima dalo je građevinarstvo čiji rast je bio 20,5 odsto.\nFruškogorski koridor, kako je dodao, je skup projekat, ali „Srbija to može, hoće i mora da podnese, jer želimo da ostavimo generacijama koje dolaze ostavimo bolje puteve“.\nVučić je rekao da je od predstavnika kineske kompanije CRBC dobio obećanje da će saobraćajnica biti izgrađena do marta 2024. iako je bilo ugovoreno da radovi budu završeni do maja 2025. godine.\n„Obećano je i da će za svako drvo koje na Fruškoj gori bude posečeno zbog izgradnje koridora biti posađene dve sadnice“, kazao je on.\nZamolio je rukovodstvo kompanije CRBC da ubrza izgradnju autoputa od Preljine do Požege kako bi što pre počela izgradnja saobraćajnice od Požege do Boljara, odnosno od granice sa Crnom Gorom.\n„Trenutno se u Srbiji gradi 400 kilometara autoputeva, a biće još 200 kilometara kad počnu radovi na putu Požega-Boljare“, kazao je Vučić.\nČestitao je radnicima i građanima Prvi maj, Međunarodni praznik rada i ponovio da se protivi zabrani rada nedeljom.\nAmbasadorka Kine u Srbiji Čen Bo je kazala da je u Srbiji u izgradnji putne infrastruktire angažovano 1.000 kineskih radnika.\nPodsetila je da je kompanija CRBC gradila „Pupinov most“, autoput „Miloš Veliki“ i istakla da novi projekat potvrđuje vitalnost kinesko-srpske saradnje.\nPočetku radova prisustvovali su i premijerka Ana Brnabić, ministar građevinarstva, saobraćaja i infrastrukture Tomislav Momirović, predsednik Pokrajinske vlade Igor Mirović, direktor Koridora Srbije Aleksandar Antić i vršilac dužnosti direktora Puteva Srbije Zoran Drobnjak.\nAleksandar VučićČen BoCRBCfruškogorski koridorKina


Beograd, 13. April 2010. PR Objave: Intervju -\nNajvažnije nam je da dobro komuniciramo sa našim korisnicima, medijima, relevantnim udruženjima potrošača, organizacijama, saradnicima u poslovnom sektoru i našim zaposlenima. Trudimo se da u komunikaciji budemo jasni, precizni, otvoreni, originalni, te da u pravo vreme odgovorimo na potrebe svih ciljnih grupa. Kada su uz to naši napori prepoznati i priznati od strane kolega iz profesije i stručnjaka u oblasti korporativnih komunikacija, to je sjajna potvrda da smo naš cilj uspešno realizovali, kao i dodatan podsticaj za pomeranje granica koje smo sebi postavili.\nU celokupnom poslovanju Vip-a, pa tako i u korporativnim komunikacijama, vodimo se pre svega vrlo visokim standardima, čijim ispunjenjem smo došli i do brojnih nagrada. To za nas znači da relevantna udruženja afirmišu kvalitet, ističu dobru praksu i podržavaju razvoj odnosa s javnošću u skladu sa savremenim tendencijama i na najvišem nivou. Važno je ustanoviti ovakva priznanja, ali i pažljivo raditi na unapređenju sistema vrednovanja, otvaranju novih mogućnosti kroz nove kategorije i podsticanju kreativnosti i inovativnosti komunikacionih rešenja.\nVip nastavlja sa svim elementima eksternih i internih korporativnih komunikacija, razvijajući mnoštvo novih alata i projekata. U prethodnoj godini pokrenuli smo prvi konkurs za domaće programere "Vip Android Challenge", kojim smo motivisali domaće IT stručnjake za razvoj Android aplikacija sa lokalnom primenljivošću. Razvijamo i naše aktivnosti na polju korporativne društvene odgovornosti, kao što su projekat stipendiranja mladih talenata "Budi Vip student", novogodišnje donacije deci bez roditeljskog staranja i deci sa posebnim potrebama, a veoma smo aktivni i u obezbeđivanju donacija i podršci mnogim socijalnim grupama u Srbiji kroz samoinicijativne ili zajedničke aktivnosti. Ostvarujemo dobru komunikaciju i kroz integrisane kampanje i brojna sponzorstva, usmerena pre svega na mlade koji se afirmišu u oblasti sporta i kulture. Kroz aktivnu komunikaciju o mnogim značajnim pitanjima, realizujemo konstruktivnu diskusiju na korporativne teme, od izuzetnog značaja za razvoj tržišta i dobrobit krajnjih korisnika.\nNagrada Društva za odnose s javnošću za najbolje korporativne komunikacije u prethodnoj godini je pre svega timski uspeh, na koji smo izuzetno ponosni. Naravno, ovo priznanje sa zadovoljstvom ističemo kao deo korporativnog ugleda.\nPrimećujemo da se na polju korporativnih komunikacija u Srbiji realizuje mnogo kvalitetnih i kreativnih aktivnosti, kao i da je oblast odnosa s javnošću kod nas u procesu stalnog razvoja i napretka. Velika konkurentnost prilikom odabira najuspešnijih u okviru PRijema ukazuje na brojne odlične projekte sa sjajnim rezultatima.\nPRijem je odlična prilika da vaše kolege i eksperti u oblasti komunikacija ocene vaš rad u protekloj godini. Upravo je to razlog zbog kojeg svakako preporučujemo da se prijavite, i dobijete stručno mišljenje o postignutim rezultatima. Odvažite se, i verujte u svoj i rad svog tima!\npriznanje, vip, pr, android, dsoj, vip mobile, korporativne komunikacije\nq: 19 - t: 0.05561 sec


Nikola Jokić i Denver Nagetsi ove nedelje od 20.30 po srednjeevropskom vremenu igraju odlučujući, sedmi meč NBA plej-ofa protiv Portland Trejlblejzersa, a pred tu majstoricu stigla im je i poruka podrške od jednog od najpopularnijih američkih sportista.\nU pitanju je Džon Elvej, nekadašnji kvoterbek, zvezda NFL lige, koji je trenutno generalni menadžer Denver Bronkosa.\n"Idemo Nagetsi! Neka se dvorana trese, pobedite", poručio je Elvej Jokiću i saigračima.\nDžon Elvej (58) je dvaput bio Superboul šampion, jednom MVP velikog NFL finala, devet puta biran za Pro boul, što je u američkom fudbalu pandan NBA Ol-staru, a jednom MVP lige.\nKao generalni menadžer, satkao je tim Bronkosa koji je osvojio jubilarni 50. Superboul (sezona 2014/2015, pobeda nad Karolinom od 24:10), a prethodno je sjajnu igračku karijeru je završio sa tačno 300 tačdaun dodavanja i čak 51.475 "bačenih" jardi, ali i 33 tačdauna postignuta trčanjem.